Ο παράξενα υπέροχος ήχος …της συγνώμης | Grande Magazine\nΓιατί χαμηλώνουμε την ένταση της τηλεόρασης όταν μπαίνουν διαφημίσεις; Ποια είναι η αλήθεια τελικά\nΈρευνα ΣΟΚ- ΗΠΑ- Αυξήθηκαν οι απόπειρες αυτοκτονίας εφήβων στην πανδημία\nΚοινωνικός Τουρισμός: Ποιοι είναι οι δικαιούχοι και πως θα υποβάλλεται η ηλεκτρονική αίτηση\nΗ αγαπημένη «νταντά» Fran Drescher, φοράει 22 χρόνια μετά το διάσημο γιλέκο της\nΣυγνώμη. Τι πιο ωραίο και απλό. Πόσο απελευθερωτικό και ευεργετικό… όταν είναι αληθινό… Κάτι στον ήχο αυτής της λέξης, κάτι που μοιάζει με έναν υπόκωφο και ανεπαίσθητο λυγμό (-γνω-), όταν λέγεται με ειλικρίνεια φυσικά, δίνει το στίγμα της μεταμέλειας. Άραγε, ποιες και πόσες είναι οι συγνώμες της ζωής μας που περιμέναμε και δεν ήρθαν ποτέ; Κι απ’ την άλλη, πόσες και ποιες συγνώμες θα θέλαμε εμείς να πούμε και δεν βρήκαμε ποτέ το κουράγιο να το κάνουμε;\nΑυτά τα ερωτήματα, το «πόσες» δηλαδή και ειδικά το «ποιες», φέρουν αναπόφευκτα μαζί τους κι ένα αίσθημα μελαγχολίας. Παρακολουθώντας μάλιστα την πορεία των συναισθημάτων που δημιουργούνται, διαπιστώνουμε, ότι η σκέψη μιας συγνώμης που δεν ειπώθηκε ή δεν δόθηκε, προκαλεί μια δυσφορία, ένα σφίξιμο στο στομάχι. Ο θυμός που νιώθουμε (προς τον εαυτό ή και προς τους άλλους), μαζί με την στενοχώρια, τις τύψεις και την ντροπή, αυτό το οδυνηρό κοκτέιλ συναισθημάτων, καταλήγει, στο καλύτερο σενάριο σε μελαγχολία, ενώ στο χειρότερο ακόμα και σε πικρία. Όμως, είναι απόλυτα κατανοητό να αισθανόμαστε έτσι, γιατί γνωρίζουμε παράλληλα – κι εδώ είναι η μεγαλύτερη δυσκολία – ότι δεν μπορούμε να γυρίσουμε τον χρόνο πίσω και να αλλάξουμε μια κατάσταση.\nΑναρωτιόμαστε λοιπόν: «Θα νιώσουμε ποτέ καλύτερα;» «Θα έρθει επιτέλους ο καιρός και η στιγμή, που γυρνώντας με την σκέψη μας πίσω στον χρόνο, δεν θα αισθανόμαστε αυτό το σφίξιμο στο στομάχι;» «Κι άραγε, υπάρχει κάτι που μπορούμε να κάνουμε, ώστε να βοηθήσουμε τον εαυτό μας, να συμφιλιωθεί με το παρελθόν;» «Ποιος να είναι ο τρόπος με τον οποίο θα μπορέσουμε να μειώσουμε τα δύσκολα συναισθήματα, που προκαλούν οι συγνώμες που δεν είπαμε ή κι αυτές που δεν ακούσαμε;».\nΚλειδί εδώ, αποτελεί η κατανόηση των λόγων, για τους οποίους μας είναι δύσκολο, είτε να πούμε την συγνώμη μας είτε να αποδεχτούμε το γεγονός, πως μάλλον δεν θα ακούσουμε ποτέ αυτήν την λέξη. Ας μην ξεχνάμε, ότι η διερεύνηση, η ανάλυση και η αξιολόγηση κάθε κρίκου μιας αλυσίδας μας βοηθάει να καταλάβουμε το «τι», το «πώς» και το «γιατί» κι όταν γνωρίζουμε τι αντιμετωπίζουμε, ξέρουμε και πώς να το αντιμετωπίσουμε. Με απλά λόγια, ναι, μπορούμε να βοηθήσουμε τον εαυτό μας να νιώσει καλύτερα, αρκεί όμως να του θέσουμε και τις σωστές ερωτήσεις.\nΣυγκεκριμένα και καθώς το σκεφτόμαστε καλύτερα, καταλαβαίνουμε, ότι δεν χρειάζεται να μας απασχολεί τόσο το «πόσες» ή το «ποιες», σαν ερώτημα, αλλά κυριότερα το «γιατί». Γιατί περιμένουμε συγνώμες που δεν ήρθαν και που δεν θα έρθουν ποτέ και γιατί μας είναι τόσο δύσκολο να αποδεχτούμε αυτό ως γεγονός; Ή γιατί δεν λέμε εμείς αυτή την συγνώμη, που κατά βάθος ξέρουμε ότι οφείλουμε, αλλά και γιατί μας είναι τόσο αφόρητα δύσκολο να την πούμε.\nΩς άνθρωποι, ως άτομα επιδιώκουμε την αποδοχή, την επιβεβαίωση και την ασφάλεια που προσφέρει η γνώση, ότι ανήκουμε κάπου, καθώς δεν παύουμε ποτέ να είμαστε τα μέρη ενός μεγάλου συνόλου (κόσμος), που αποτελείται από μικρότερα υποσύνολα (κοινωνία, οικογένεια, φίλοι, εργασία κτλ). Χρειαζόμαστε την αίσθηση της ασφάλειας και της σιγουριάς, που μας δίνει το «ανήκειν». Μέσα σε αυτό τώρα, περιλαμβάνεται και η ανάγκη για επιβεβαίωση, ότι οι ευαισθησίες μας και οι αδυναμίες μας γίνονται αποδεκτές από τους ανθρώπους, στους οποίους επενδύουμε συναισθηματικά. Επιθυμούμε, κατά κάποιον τρόπο, την επισφράγιση για την αίσθηση που αποκομίζουμε, όταν νιώθουμε αποδεκτοί και αρεστοί ως μεμονωμένα άτομα, αλλά κι ως μέρη των συνόλων μέσα στα οποία θέλουμε να ενταχθούμε. Ένας από τους φόβους μας λοιπόν, ένας από τους ενδόμυχούς μας φόβους είναι, πως μπορεί κάποια στιγμή, για κάποιο λόγο, να βρεθούμε ανένταχτοι ή και απορριπτέοι. Κι εδώ, έρχεται και ακουμπάει το θέμα της συγνώμης. Μία συγνώμη – ή και πολλές – που θέλουμε να ακούσουμε ή να πούμε, προϋποθέτει πάντα και την ύπαρξη ενός λάθους. Αν οφείλουμε μία συγνώμη, κάπου έχουμε σφάλλει εμείς. Αν μας οφείλουν μια συγνώμη, τότε μας έχουν αδικήσει, άρα κάπου έχουν σφάλλει οι άλλοι.\nΣτην πρώτη περίπτωση λοιπόν, το λάθος το έχουμε κάνει εμείς. Το ξέρουμε, μπορούμε να το αναγνωρίσουμε, όμως δεν θέλουμε να το παραδεχτούμε. Μία συγνώμη συνεπάγεται και την παραδοχή του λάθους. Με την παραδοχή όμως αυτή, βγαίνουμε αυτόματα από την θέση της τελειότητας, ή του αλάνθαστου, που έχουμε υποσυνείδητα τοποθετήσει τον εαυτό μας. Δυσκολευόμαστε να παραδεχτούμε, ότι, ως άνθρωποι που είμαστε, μπορεί κάποια στιγμή στην ζωή μας και να σφάλλουμε και να βλάψουμε, ακούσια ή εκούσια. Αυτό συμβαίνει, επειδή θέλουμε να είμαστε αποδεκτοί και από τον εαυτό μας και από τους άλλους. Έχοντας όμως σφάλλει, οπότε κατά λάθος ή και σκόπιμα έχοντας βλάψει κάποιον, αυτομάτως παύουμε να είμαστε αρεστοί στον εαυτό μας, καθώς η εκούσια ή η ακούσια βλάβη που προκαλέσαμε, έρχεται σε αντίθεση με τις ευαισθησίες και αδυναμίες μας. Μία συνηθισμένη μας γνωσία πάνω σε αυτό ακολουθεί το παρακάτω μοτίβο: «Έχω κάνει λάθος, έχω βλάψει κάποιον και αυτό δεν μου αρέσει. Δεν το αποδέχομαι αυτό για τον εαυτό μου και δεν μπορώ να με συγχωρήσω. Σίγουρα και η άλλη πλευρά δεν θα μπορεί να αποδεχτεί και να συγχωρήσει το λάθος μου, άρα δεν είμαι αρεστός και αποδεκτός και από την άλλη πλευρά. Οπότε, ακόμα κι αν ζητήσω συγνώμη, θα εξακολουθώ να μην είμαι αποδεκτός. Γι’ αυτό θα ήταν άσκοπο να ζητήσω συγνώμη».\nΕξετάζοντας όμως τα παραπάνω καλύτερα, βλέπουμε, πως τις σκέψεις και τα συναισθήματα που αφορούν στην ουσία εμάς, τα προβάλλουμε στους άλλους, τα καθρεφτίζουμε. Θεωρούμε δηλαδή δεδομένο, ότι δεν μπορούμε να είμαστε αρεστοί και αποδεκτοί από τους άλλους, επειδή εμείς οι ίδιοι νιώθουμε έτσι για τον εαυτό μας, μη αρεστοί, μη αποδεκτοί. Ο ενδόμυχός μας φόβος λοιπόν ακουμπάει ακριβώς εκεί, στην απόρριψη που θα νιώσουμε, καθώς θα παραδεχτούμε το λάθος μας για την βλάβη – σκόπιμη ή μη – που προκαλέσαμε σε κάποιον. Έτσι, απορρίπτουμε πρώτα εμείς οι ίδιοι τον εαυτό μας, θεωρώντας μας επακόλουθα ξεκρέμαστους, μη αποδεκτούς και μη αρεστούς είτε σε ανθρώπους μεμονωμένα, είτε και στο σύνολο, ή στην ομάδα, της οποίας θέλουμε να είμαστε μέλη. Δεν νιώθουμε δηλαδή αντάξιοι της εκτίμησης και αποδοχής τους.\nΣτην δεύτερη περίπτωση πάλι, σε αυτήν όπου πιστεύουμε ότι μας οφείλουν μια συγνώμη, εκείνη την συγνώμη που περιμένουμε και που κατά βάθος ξέρουμε, πως δεν θα έρθει ποτέ, εκεί λοιπόν είναι, που ερχόμαστε αντιμέτωποι με τις ευαισθησίες μας ως άνθρωποι και με την ανάγκη μας να γνωρίζουμε κατά πόσο ή και πώς αυτές γίνονται αποδεκτές από τους άλλους. Όταν ξεδιπλώνουμε τον εαυτό μας κάπου, όταν ανοιγόμαστε δηλαδή σαν άνθρωποι και επενδύουμε συναισθηματικά σε άλλα άτομα, περιμένουμε μια ειλικρινή και θετική ανταπόκριση, αν μη τι άλλο. Μία από τις πλέον συνηθισμένες μας γνωσίες πάνω σε αυτό έχει ως εξής: «Επενδύω συναισθηματικά και περιμένω ανταπόδοση. Δείχνω την αλήθεια μου και θέλω και η άλλη πλευρά να είναι ειλικρινής μαζί μου. Ανοίγομαι και αποκαλύπτομαι. Δείχνω τα τρωτά μου σημεία – πράγμα δύσκολο για μένα – και θέλω η άλλη πλευρά αυτό να το κατανοήσει και να το σεβαστεί». Η παραπάνω γνωσία ακούγεται αρκετά οικεία στα αυτιά μας και είναι στα πλαίσια του φυσιολογικού και του λογικού. Εδώ, αξίζει επίσης να σημειώσουμε, ότι σίγουρα, δεν είναι καθόλου εύκολο, να δείχνουμε αβίαστα ευαισθησίες και αδυναμίες μας σε ανθρώπους, που γνωρίζουμε κατά την πορεία της ζωής μας. Μερικές φορές μάλιστα η δυσκολία αυτή ενισχύεται κατά περίπτωση και από προγενέστερές μας εμπειρίες. Αν για παράδειγμα στο παρελθόν είχαμε επενδύσει συναισθηματικά σε ανθρώπους (φίλους, συντρόφους, οικογένεια, συναδέλφους κ.ο.κ) και νιώσαμε, ότι δεν υπήρξε τελικά ανταπόκριση, αποδοχή, σεβασμός, ειλικρινής και θετική στάση απέναντι σε ευαισθησίες και αδυναμίες μας, τότε ενδεχομένως να αισθανθήκαμε απόρριψη, προδοσία, απογοήτευση, μα πάνω απ’ όλα θυμό προς τον εαυτό μας για την τρωτότητά του. Έτσι, ο φόβος μιας αποκάλυψης του αδιαμφισβήτητου βέβαια γεγονότος, ότι δεν είμαστε άτρωτοι, μας τρομάζει, σχεδόν μας τρομοκρατεί, γι’ αυτό και οι προσδοκίες μας για την θετική και ειλικρινή ανταπόκριση των άλλων είναι ιδιαίτερα αυξημένες.\nΚοιτάζοντας όμως προσεκτικά τα παραπάνω, διαπιστώνουμε, ότι μας διαφεύγουν λεπτομέρειες, οι οποίες και κάνουν την διαφορά. Οι σκέψεις που κάνουμε, αφορούν τις δικές μας προσδοκίες, το πώς εμείς επιθυμούμε να ανταποκριθεί η άλλη πλευρά. Προβάλλουμε σκέψεις και επιθυμίες μας σε αυτούς που έχουμε απέναντι μας, θεωρώντας πως και εκείνοι έχουν τον ίδιο τρόπο σκέψης, τις ίδιες αντιδράσεις, τις ίδιες προθέσεις και επιθυμίες με εμάς. Αφήνουμε δηλαδή να μας διαφύγει, ότι οι άλλοι μπορεί να μην σκέφτονται όπως εμείς, να μην αντιδρούν όπως εμείς, να μην επιθυμούν τα ίδια με εμάς και σαφώς να μην έχουν και τις ίδιες προθέσεις.\nΕπομένως, βλέποντας με μια πιο προσεχτική ματιά, πιο αναλυτική και τις δυο περιπτώσεις, καταλαβαίνουμε, ότι το καθρέφτισμα των σκέψεων και συναισθημάτων μας στους άλλους, καθώς και ο ενδόμυχός μας φόβος για μη αποδοχή ή και απόρριψη, δρουν ανασταλτικά, στο να ζητήσουμε την συγνώμη αυτή, που κατά βάθος ξέρουμε ότι οφείλουμε, αλλά και στο να μπορέσουμε να ξεπεράσουμε το γεγονός, ότι η συγνώμη που θέλουμε να ακούσουμε, δεν θα έρθει ποτέ.\nΗ κατανόηση τώρα αυτής της αλυσίδας σκέψεων (γνωσίες), αλλά και του τρόπου επίδρασής τους επάνω μας αποβαίνει ιδιαίτερα βοηθητική και ευεργετική, καθώς αναγνωρίζοντας την λειτουργία της, μας είναι πιο εύκολο να διαχειριστούμε το hangover του δυνατού κοκτέιλ συναισθημάτων, που μας προκαλεί μια συγνώμη που δεν είπαμε, αλλά και αυτή που δεν θα ακούσουμε ποτέ. Κοιτάζοντας εν ολίγοις κατάματα τις γνωσίες μας και κατανοώντας τες, σιγά-σιγά το ενοχλητικό σφίξιμο στο στομάχι υποχωρεί, γιατί αναλύοντας και βλέποντάς τες σε βάθος, κατανοούμε και τον αυτόματο, μα αρκετές φορές λανθάνοντα μηχανισμό του τρόπου σκέψης μας, ο οποίος είναι υπεύθυνος και για τα συναισθήματα μας. Κατά αυτόν το τρόπο, ανακαλύπτουμε τα λάθη του, με αποτέλεσμα μια δεύτερη σκέψη, μια πιο ήρεμη και πιο ψύχραιμη δηλαδή, να μας δίνει και μια νέα οπτική στα πράγματα· τέτοια, που να μας επιτρέπει να νιώσουμε καλύτερα.\nΩς επακόλουθο, η νέα αυτή οπτική μας δίνει και την θαυμάσια ευκαιρία, να αναθεωρήσουμε και στην πράξη, είτε για συγνώμες που οφείλουμε, είτε για εκείνες που πιστεύουμε, ότι μας οφείλουν. Αποδεχόμενοι και αναγνωρίζοντας αυτό που μέχρι τώρα αφήναμε να μας διαφύγει, δημιουργούμε στην ουσία το κίνητρο που χρειαζόμαστε, για να ελευθερώσουμε σκέψεις, συναισθήματα και πράξεις, από συγνώμες, που δεν θα ακουστούν ποτέ, αλλά και από αυτό που μας κρατάει ώστε να μετατρέψουμε εμείς σε πράξη και φράση το «Θέλω να με συγχωρήσεις». Μπορεί λοιπόν να μην είναι εφικτό να γυρίσουμε τον χρόνο πίσω ώστε να αλλάξουμε καταστάσεις που μας πληγώνουν, μας δίνεται όμως πάντα η ευκαιρία να κάνουμε κάτι γι’ αυτό στο παρόν.\nΟπότε… τι ήχο θα αφήσει η δική μας συγνώμη; Είτε αυτή που θα πούμε, είτε αυτή που θα ακούσουμε.\nKατηγορίες Επιλογή κατηγορίας The Lifestyle (1,306) Lifestyle (1,092) Έρευνες (50) Ζώδια (13) Μαγειρική (43) Μόδα (68) Ταξίδι (30) Video (5) Επικαιρότητα (4,244) Media (521) Αποκλειστικά (58) Κοινωνικά (2,834) Πολιτική (835) Πολιτισμός (191) Συνεντεύξεις (78) Υγεία & Σώμα (184) Fitness – Διατροφή (40) Επιστήμη (13) Ομορφιά (101) Υγεία (17)


Παραιτήθηκε από δημοτικός σύμβουλος ο Γαβριήλ Σακελλαρίδης – News.gr\nΠαραιτήθηκε από δημοτικός σύμβουλος ο Γαβριήλ Σακελλαρίδης\nΤην παραίτησή του από δημοτικός σύμβουλος στο Δήμο Αθηναίων υπέβαλε ο υφυπουργός παρά τω πρωθυπουργώ και κυβερνητικός εκπρόσωπος Γαβριήλ Σακελλαρίδης, με επιστολή του προς το δήμαρχο Γιώργο Καμίνη.\nΌπως σημειώνεται σε ανακοίνωση της παράταξης “Ανοιχτή Πόλη”, η εκλογή του κ. Σακελλαρίδη στο Κοινοβούλιο, αλλά κυρίως ο ορισμός του στη θέση του κυβερνητικού εκπρόσωπου, καθιστούν αδύνατη την εκπλήρωση των καθηκόντων του στο Δημοτικό Συμβούλιο.\nΣτην επιστολή του προς το δήμαρχο Αθηναίων, ο κ. Σακελλαρίδης επισημαίνει:\n“Θα ήθελα να σας ευχαριστήσω και εσάς προσωπικά, καθώς και τα μέλη του Δημοτικού Συμβουλίου για τη συνεργασία μας. Για μένα προσωπικά ήταν μια εμπειρία εξαιρετικά πλούσια σε γνώση. Είμαι στη διάθεση τη δική σας, των δημοτικών συμβούλων, των εργαζόμενων στο Δήμο της Αθήνας και φυσικά των πολιτών για οποιοδήποτε θέμα”.\nΕπικεφαλής της παράταξης “Ανοιχτή Πόλη” ορίζεται η δημοτική σύμβουλος Ελθήνα Αγγελοπούλου.\nΓαβριήλ Σακελλαρίδης Δήμος Αθηναίων\nΔήμος Αθηνών: Αναστολή για 14 μέρες της ελεγχόμενης στάθμευσης στις θέσεις επισκεπτών\nΤα μέτρα του δήμου Αθηναίων για τον κοροναϊό


Άγιος Δημήτριος του Ροστώφ: Πάρε θάρρος και βάλε αρχή - ✟ ieradeisis.gr\nΆγιος Δημήτριος του Ροστώφ: Πάρε θάρρος και βάλε αρχή\nieradeisis gr 10:11:00 π.μ.\nLabels: Άγιοι Πατέρες - Διδασκαλίες, Άγιος Δημήτριος του Ροστώφ, Ψυχωφελή\nΜη λυπάσαι να υποτάσσεις τη σάρκα σου για χάρη του Χριστού, γιατί Εκείνος την έπλασε. Μην τρομάζεις μπροστά στους πόνους, γιατί Εκείνος έχει τη δύναμη κάθε πληγή να θεραπεύσει. Μη λυπάσαι να Του προσφέρεις ολόκληρη την ύπαρξή σου, γιατί Εκείνος θα την ανακαινίσει, θα τη δοξάσει στη βασιλεία των ουρανών.\nΌπως ο Χριστός υπέφερε για χάρη σου, υπόφερε κι εσύ για χάρη του Χριστού. Ρίξε ένα βλέμμα γύρω σου και δες πόσος πόνος, πόση δυστυχία, πόσες θλίψεις υπάρχουν στους ανθρώπους. Όσο κι αν πονάς, υπάρχουν άλλοι που πονούν περισσότερο. Όσο κι αν δυστυχείς, υπάρχουν άλλοι που δυστυχούν περισσότερο. Δόξασε κι ευχαρίστησε τον Θεό που δεν σου στέλνει πιο μεγάλες συμφορές. Πάρε θάρρος, βάλε αρχή και ευαρέστησε Τον με τον πνευματικό αγώνα σου. Με λίγο προσωρινό κόπο θ’ απολαύσεις αιώνια και ατελεύτητα αγαθά.\nΆγιος Δημήτριος του Ροστώφ: Πάρε θάρρος και βάλε αρχή Reviewed by ieradeisis gr on 10:11:00 π.μ. Rating: 5


Με τον Ωροσκόπο Κριό, υπάρχει μία έντονη ανάγκη να προσεγγίζετε τη ζωή με έναν άμεσο τρόπο. Έτσι, χρειάζεται να αναπτυχθούν χαρακτηριστικά θάρρους, δύναμης και ισχυρισμού έτσι ώστε να αντιμετωπίσετε τις προκλήσεις που θα παρουσιαστούν στη ζωή σας.\nΓια να ζήσετε στο έπακρο με αυτό τον Ωροσκόπο, πρέπει να γίνετε αποφασιστικοί και να λάβετε δράση. Το πόσο άνετα αισθάνεστε να βγείτε έξω και να κάνετε κάτι τέτοιο, εξαρτάται από τα υπόλοιπα στοιχεία του αστρολογικού σας χάρτη. Είναι πιθανό να βιώσετε κάποιες δυσκολίες νωρίς στη ζωή, είτε υπερβάλλοντας με την ενεργητική σας ομιλία ή από φόβο να κάνετε κάτι μόνοι σας. Αυτό θα γίνει πιο εύκολο με τον καιρό, καθώς θα αποκτήσετε συνείδηση για το πώς να χρησιμοποιείτε μία πρωταρχική, έντονη και αυταρχική ενέργεια.\nΑυτό που πρέπει να κάνετε σαν άτομα είναι να βρείτε τις δημιουργικές πιθανότητες μέσα σας, έτσι ώστε να ξεκινήσετε την ανάπτυξη και την εξερεύνηση του εαυτού. Με τον Ωροσκόπο Κριό, έχετε την ανάγκη να εκφράζετε τον εαυτό σας σαν καταλυτική δύναμη σε οποιοδήποτε περιβάλλον και αν βρίσκεστε. Έτσι, ίσως βιώσετε τη συνεχόμενη ανάγκη να ορθώνετε το ανάστημά σας και να αντιμετωπίζετε προκλήσεις, να δράτε σαν πρωτοπόροι, ή καταλύτες, έτσι ώστε να ξεκινήσετε τα πράγματα ή να τα αλλάξετε. Υπάρχουν ισχυρές τάσεις να δουλεύετε μόνοι σας ή να είστε αυτοδημιούργητοι.\nΗ πίστη στον εαυτό είναι κάτι που μαθαίνετε νωρίς στην παιδική σας ηλικία, καθώς περνάτε ένα τομέα της ζωής σας μόνοι, ή μακριά από την οικογενειακή δομή. Συναισθήματα απομόνωσης και αποξένωσης από τους γονείς ίσως λάβουν χώρα, αλλά αυτού του είδους η εμπειρία είναι απαραίτητη για να δημιουργηθούν τα ανεξάρτητα και θαρραλέα χαρακτηριστικά που περιγράφονται πιο πάνω. Συχνά, υπάρχουν δυσκολίες με τους γονείς, ειδικά του ίδιου φύλου, καθώς αυτό το ζώδιο ενθαρρύνει το άτομο να διεκδικήσει την ανεξαρτησία του και να σταθεί μόνο του. Ο Ωροσκόπος Κριός στα παιδιά συνήθως είναι θορυβώδης, έντονος και ενθουσιώδης. Αυτό μπορεί να έρχεται σε αντίθεση με την υπόλοιπη δομή της οικογένειας και να δημιουργήσει ορισμένα προβλήματα. Αυτό και πάλι βοηθά το άτομο να σταθεί μόνο του.\nΩστόσο, παρά τις προκλήσεις, η ευδιαθεσία, η φυσικότητα και η κοινωνικότητα, είναι επίσης χαρακτηριστικά συνήθως στα άτομα με Ωροσκόπο Κριό. Αυτός ο Ωροσκόπος φέρνει την ικανότητα να προβάλλεται μία ζεστή, ενθουσιώδης, περιπετειώδης και διασκεδαστική αισιοδοξία στο περιβάλλον που είναι σχεδόν πάντα καλοδεχούμενη. Τα άτομα με Ωροσκόπο Κριό συνήθως είναι ικανά και ενεργητικά όντα που με ισχυρές οικογενειακές αξίες και μία ανάγκη για δομή και πειθαρχία στη ζωή. Σε οικογενειακά θέματα, αυτά τα άτομα τείνουν στην αυτοθυσία, καθώς έχουν τη θέληση να θυσιάσουν τον εαυτό τους για το καλό της οικογένειας. Στην αρχή, είστε εριστικοί και γεμάτοι αντιπαραθέσεις, καθώς αυτό το φλογερό ζώδιο, έχει ισχυρήπνευματική ενέργεια που λατρεύει να κάνει πάντα το δικό του. Στο τέλος, η πρόκληση για εσάς είναι να μάθετε πώς να αφομοιώσετε τα χαρακτηριστικά του Ζυγού (το αντίθετό σας ζώδιο), δηλαδή τη διπλωματικότητα και την ανησυχία για τους γύρω σας, έτσι ώστε να αφομοιώσετε την ικανότητά σας να συνειδητοποιείτε τις φιλοδοξίες σας. Και πάλι, το πόσο εύκολα μπορεί να γίνει κάτι τέτοιο, εξαρτάται από τον υπόλοιπο χάρτη.\nΟ Κριός αποτελεί μία σωματική και δυναμική ενέργεια. Θα πρέπει να σκεφτείτε πώς να εκφράσετε το χαρακτηριστικό του δυναμισμού στη ζωή σας. Είναι σημαντικό να καταλάβετε την ανάγκη να διοχετεύετε μία αρκετά καλή ποσότητα σωματικής ενέργειας με αυτό τον Ωροσκόπο. Η γυμναστική και κάποιες δραστηριότητες συχνά σας βοηθούν να μην κουράζετε ψυχικά το νευρικό σας σύστημα. Η αδράνεια μπορεί να οδηγήσει σε κακή διάθεση και συναισθηματική κούραση καθώς η εσωτερική σας ανάγκη για διοχέτευση ενέργειας δεν μπορεί να ικανοποιηθεί.


Όλο ακούμε για ασφάλιση και σύνταξη. Πόσα ξέρουμε όμως; - Eurolife FFH\nΌλο ακούμε για ασφάλιση και σύνταξη. Πόσα ξέρουμε όμως;\nΤα νέα που αφορούν τις συντάξεις και την υγειονομική περίθαλψη των πολιτών έχουν δυο κοινά: καταλαμβάνουν όλο και περισσότερο χώρο από την ειδησεογραφία και γίνονται όλο και πιο δυσάρεστα.\nΕφημερίδες, ραδιόφωνα και τηλεοράσεις, όπως άλλωστε και το διαδίκτυο, μας βομβαρδίζουν καθημερινά με την προοπτική ενός πραγματικού αδιεξόδου. Το κράτος δεν έχει τα χρήματα που απαιτούνται για συντάξεις, ενώ η κατάσταση στη δημόσια υγεία είναι αυτή που όλοι γνωρίζουμε, που καμία σχέση δεν έχει με ένα αξιοπρεπές ευρωπαϊκό σύστημα υγείας.\nΤο θέμα απασχολεί τους πολίτες, αλλά και τους πολιτικούς και τους παράγοντες της ιδιωτικής ασφάλισης. Αποτέλεσε, όπως ήταν αναμενόμενο, κεντρικό θέμα προβληματισμού και συζήτησης και στο 17ο Συνέδριο της Ύδρας, που διοργάνωσε η Ένωση Ασφαλιστικών Εταιρειών Ελλάδος (ΕΑΕΕ).\nΣτην εισήγησή του, ο πρόεδρος της ΕΑΕΕ και Διευθύνων Σύμβουλος της Εurolife ERB Ασφαλιστικής, Αλέξανδρος Σαρρηγεωργίου, υπογράμμισε ότι το κράτος, ως πάροχος ασφαλιστικών υπηρεσιών, αντιμετωπίζει ανυπέρβλητα προβλήματα, τα οποία μόνο με τη συμπληρωματική λειτουργία της Ιδιωτικής Ασφάλισης μπορεί να επιλυθούν. Τόνισε ότι η ασφαλιστική αγορά ανταποκρίνεται αρκετά καλά υπό τις συνθήκες και παρά το γεγονός ότι η παραγωγή ασφαλίστρων έχει μειωθεί από € 5,4 δισ. το 2009 σε λιγότερο από € 4 δισ. το 2014, οι αποζημιώσεις που καταβάλλει η αγορά κάθε χρόνο συνεχίζουν να κυμαίνονται περίπου στα € 3 δισ. το χρόνο κατά μέσο όρο.\nΗ συγκυρία είναι πραγματικά πολύ ευνοϊκή, καθώς η Ευρωπαϊκή Οδηγία Φερεγγυότητα ΙΙ (Solvency II) υποχρεώνει ολόκληρη την ιδιωτική ασφαλιστική αγορά να λειτουργεί σε καθεστώς αξιοπιστίας, χωρίς παθολογικά φαινόμενα που γνωρίσαμε στο παρελθόν και που έπληξαν την εικόνα της ιδιωτικής ασφάλισης στα μάτια του πολίτη, κι αδίκησαν έτσι χιλιάδες συνεπείς και σκληρά εργαζόμενους επαγγελματίες στην ελληνική ασφαλιστική αγορά. Τώρα, εάν μια ασφαλιστική εταιρεία δεν πληροί όλα τα κριτήρια που της εξασφαλίζουν την κεφαλαιακή επάρκεια και τον σύγχρονο τρόπο λειτουργίας υπέρ του πελάτη, δεν θα έχει τη δυνατότητα να συνεχίσει να δραστηριοποιείται στον τομέα της ιδιωτικής ασφάλισης. Έτσι ο πολίτης θα ξέρει ότι όσες Ασφαλιστικές Εταιρείες συνεχίζουν να προσφέρουν τις υπηρεσίες τους, καλύπτουν τα στοιχεία που θέτει η Ευρώπη και συνεπώς η σχέση του με την εταιρεία που επιλέγει θα είναι βιώσιμη.\nΜε βάση τα σημερινά δεδομένα, υπάρχει εναλλακτική λύση πέρα από τη συμπλήρωση της Κοινωνικής Ασφάλισης από την ιδιωτική; Την απάντηση έδωσε στο Συνέδριο της Ύδρας ο κ. Σαρρηγεωργίου: «Το 1970 ο μέσος Έλληνας είχε προσδόκιμο ζωής τα 71 χρόνια και έβγαινε στη σύνταξη στα 67. Είχε λοιπόν μέσο προσδόκιμο σύνταξης, να είναι συνταξιούχος δηλαδή, 4 χρόνια. Το 2011 είχε προσδόκιμο ζωής 78 χρόνια και έβγαινε στη σύνταξη κατά μέσο όρο στα 62. Άρα ζει ως συνταξιούχος περί τα 16 χρόνια. Έχεις λοιπόν να χρηματοδοτήσεις 16 χρόνια σύνταξη. Η πρόοδος της ιατρικής επιστήμης, η ανάπτυξη της τεχνολογίας και η ποιότητα της ζωής που κάνουμε θα συνεχίσουν να αυξάνουν το προσδόκιμο ζωής. Η συντάξιμη ηλικία λοιπόν, θα αρχίσει να ανεβαίνει; Θα μείνει ίδια; Θα κατέβει; Να κατέβει δεν μπορεί, γιατί τα κρατικά ταμεία δεν έχουν τους πόρους να χρηματοδοτήσουν τόσα συντάξιμα χρόνια. Είναι επομένως σαφές πως δεν αρκεί η «τακτοποίηση» του πρώτου πυλώνα, γιατί ο πρώτος πυλώνας είναι αναδιανεμητικός. Αν θέλω να είμαι συνταξιούχος 16 χρόνια, ενώ ο πατέρας μου ήταν συνταξιούχος 4 χρόνια μέχρι να πεθάνει, πρέπει να βάλω λεφτά στην άκρη τώρα. Ως κοινωνία. Άρα χρειάζομαι ένα δεύτερο πυλώνα συντάξεων, κεφαλαιοποιητικό».\nΣτα σημερινά αδιέξοδα του ασφαλιστικού μας συστήματος, η λύση για ένα αξιοπρεπές εισόδημα όταν πάψουμε να είμαστε εργασιακά ενεργοί, δεν μπορεί να προκύψει αλλιώς παρά με τη συνεργασία της Κοινωνικής με την Ιδιωτική Ασφάλιση.


Στις Μοίρες Το Μικρό Θέατρο Λάρισας με την παιδική παράσταση Χάνσελ & Γκρέτελ - Κρήτη πόλεις και χωριά\nHome 0000 - ΠΟΛΙΤΙΣΤΙΚΑ ΝΕΑ Στις Μοίρες Το Μικρό Θέατρο Λάρισας με την παιδική παράσταση Χάνσελ & Γκρέτελ\nΣτις Μοίρες Το Μικρό Θέατρο Λάρισας με την παιδική παράσταση Χάνσελ & Γκρέτελ\nΘΕΡΙΝΟ ΑΛΣΥΛΙΟ «ΚΟΥΛΕ» - ΜΟΙΡΕΣ\nΣΑΒΒΑΤΟ 8 ΑΥΓΟΥΣΤΟΥ - ΩΡΑ 21.00\nΜέσα στο παγωμένο και σκοτεινό δάσος, ο Χάνσελ και η Γκρέτελ περιπλανώνται πάρα πολλή ώρα και ενώ η πείνα τους μεγαλώνει συνεχώς ,αντιλαμβάνονται πως έχουν χαθεί! Ξαφνικά και για καλή τους τύχη , βλέπουν ένα πολύ παράξενο σπίτι ανάμεσα στα δέντρα ... ένα σπίτι που δεν μοιάζει με τα άλλα .Ένα σπίτι που σίγουρα δεν έχουν ξαναδεί έως τώρα. Η οροφή του, οι τοίχοι του, η πόρτα του και ακόμα ακόμα και τα παράθυρα του είναι φτιαγμένα\nαπό γλυκά, καραμέλες και σοκολάτα! Παντού γλυκά! Αλλά τι είναι μέσα; Μια πολύ καλή γιαγιά που θα τα περιποιηθεί ...


synzeus - Δεκ 31st 2019, 6:05pm - Amazfit\nΣε ξένα reviews γράφουν για 5 μέρες με AOD, αλλά ας πουν τα παιδιά που το χουν από δω.\nsynzeus - Δεκ 15th 2019, 12:28pm - Amazfit\nΝα το χαίρεσαι! Καμιά φωτογραφία πως κάθεται πάνω στο καρπό έχουμε;\nsynzeus - Δεκ 2nd 2019, 10:32pm - Ελληνικές Stable MIUI ROMs\nsynzeus - Οκτ 27th 2019, 5:28pm - Mi Max 3 (Nitrogen)\nΕγώ γύρισα στην 6.2.030 advanced που μου δουλεύει απροβλημάτιστα.\nsynzeus - Οκτ 22nd 2019, 2:46pm - Mi Max 3 (Nitrogen)\nΑναβάθμιση; Είσαι στη μαμά τη ROM; Δε φοράς την 11.0.2.0 XTRV;\nsynzeus - Οκτ 21st 2019, 10:25am - Mi Max 3 (Nitrogen)\nΕγκατέστησα σήμερα την εφαρμογή της Google για επαφές και όλα δουλεύουν σωστά με το πρώτο άγγιγμα της οθόνης. Δεν ξέρω τι γίνεται με τη μαμά εφαρμογή. Ίσως από εβδομάδα επανεγκαταστήσω τη ROM, ίσως περιμένω την επόμενη αναβάθμιση.\nsynzeus - Οκτ 19th 2019, 3:21pm - Mi Max 3 (Nitrogen)\nΤα έχω δοκιμάσει όλα αυτά. Μέχρι τώρα είμαστε δύο άτομα. Αν την έχουν εγκαταστήσει και άλλοι με MI MAX 3, ας το αναφέρουν.\nsynzeus - Οκτ 19th 2019, 11:52am - Mi Max 3 (Nitrogen)\nFactory reset, εγκατάσταση της rom και ρύθμιση ως νέα συσκευή εγώ.\nsynzeus - Οκτ 18th 2019, 9:03pm - Mi Max 3 (Nitrogen)\nΤο βίντεο το ανέβασα σαν παράδειγμα. Το ίδιο μου κάνει και σε αποθηκευμένες επαφές, όπως και όταν θέλω να αποθηκεύσω ένα νέο αριθμό.\nsynzeus - Οκτ 18th 2019, 3:47pm - Mi Max 3 (Nitrogen)\nΚαι ένα παράδειγμα που τράβηξα. Μόνο η κύλιση μου επιτρέπεται εδώ. Ούτε πίσω, ούτε κλήση, ούτε μήνυμα, ούτε επεξεργασία. Μερικές φορές αν πατήσω πάνω από 3-4 φορές ίσως ανταποκριθεί: youtu.be/4XVqxV0SEp0\nsynzeus - Οκτ 18th 2019, 9:49am - Mi Max 3 (Nitrogen)\nΤο ίδιο παρατήρησα και σε μένα.\nsynzeus - Οκτ 12th 2019, 5:41pm - Ελληνικές Stable MIUI ROMs\nΝα ρωτήσω κάτι: Ελληνική μετάφραση δεν είναι ολοκληρωμένη σε όλα τα μενού ε; Γιατί κάποια είναι στα ελληνικά και κάποια απομένουν στα αγγλικά.\nΑναμονή Mi Max 3 6Gb/128Gb Global Version vs Chinise Version\nsynzeus - Οκτ 12th 2019, 10:15am - Mi Max 3 (Nitrogen)\nΑν δε σου φθάνει η απόδοση με τα 4GB, πιο λογικό θα ήταν να πας σε δυνατότερο μοντέλο σε επεξεργαστή.\nsynzeus - Οκτ 11th 2019, 11:57pm - Ελληνικές Stable MIUI ROMs\nΤώρα θα την περάσω με factory reset για αρχή. * Και περάστηκε επιτυχώς.\nsynzeus - Οκτ 7th 2019, 2:25am - Mi Max 3 (Nitrogen)\nΒάλε το Volume Booster GOODEV και ρύθμισε το Boost μεταξύ 13 και 15%.\nsynzeus - Οκτ 3rd 2019, 9:14pm - Mi Max 3 (Nitrogen)\nΚαι μένα μου το εμφάνιζε αυτό και το έλυσα με αλλαγή των system και data σε f2fs.\nsynzeus - Σεπ 25th 2019, 9:52am - Mi Max 3 (Nitrogen)\nΠοια μοντέλα έχεις στις ρυθμισεις στα back και front camera;\nsynzeus - Σεπ 23rd 2019, 6:36pm - Mi Max 3 (Nitrogen)\nΜε την τελευταία αναβάθμιση της ROM από εμάς και με την ξαναενεργοποίηση του camera2api, η gcam γυρνούσε στην σέλφι και δεν μου άνοιγε την πίσω κάμερα, εκτός αν έκανα επανεκκίνηση. Δοκίμασα και άλλα apk και βρήκα ένα που να μην κρασάρει στη φωτό και στο βίντεο, αλλά μου κρασάρει στην νυχτερινή λειτουργία. troidor σου δουλεύουν όλες οι επιλογές;\nφρέσκο Mi Max 3 6/128 δεν περνάει η XTRV\nsynzeus - Αυγ 16th 2019, 3:52pm - Mi Max 3 (Nitrogen)\nΥπάρχει κάποια αλλαγή με την XTRV στην ανάλυση ή στο πώς ορίζεται η συσκευή; Το αναφέρω γιατί με την μαμά ROM, σε μια εφαρμογή που αφορούσε την διαχείριση μίας ψηφιακής κονσόλας, δεν με άφηνε τον πλήρη έλεγχο, λόγου οθόνης <7". Με την XTRV έχω κανονικά όλες τις διαθέσιμες λειτουργίες του app.\nsynzeus - Αυγ 15th 2019, 10:44am - Mi Max 3 (Nitrogen)\nΤελικά ποιο port δοκίμασες; Εγώ είμαι με το 6.2.030_Advanced. Αν εξαιρέσω κάποια κολλήματα που τρώει, δεν με έχει πετάξει ποτέ και όλες οι λειτουργίες δουλεύουν κανονικά.\nΔεκ 4th 2021, 7:07am


Tip Top Kitchen and Cocktails, Κολόμπους - Κριτικές εστιατορίων - TripAdvisor\nΚολόμπους: Όλα τα εστιατόρια Tip Top Kitchen and Cocktails: Εστιατόρια στην περιοχή\nΚολόμπους: Όλες οι δραστηριότητες Δραστηριότητες κοντά σε: Tip Top Kitchen and Cocktails\nTip Top Kitchen and Cocktails, Κολόμπους\nΗνωμένες Πολιτείες Οχάιο Κολόμπους Εστιατόρια σε Κολόμπους Tip Top Kitchen and Cocktails\nΝο 31 από 1.875 στην κατηγορία Εστιατόρια για: Κολόμπους €€ - €€€\nΑμερικανική, Μπαρ, Παμπ 73 E Gay St, Κολόμπους, OH 43215-3103+1 614-221-8300Ιστότοπος\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Επισκόπηση 4,5 248 κριτικέςΕξαιρετικό42%Πολύ καλό46%Μέτριο10%Ανεπαρκές1%Πολύ κακό1%Ανοιχτό τώραΚυρ - Σαβ11:00 - 02:00Αναλυτικό ωράριο ΚΟΥΖΙΝΕΣ Αμερικανική, Μπαρ, Παμπ, Πιάτα χωρίς γλουτένη ΤΙΜΗ €€ - €€€ΒΑΘΜΟΛΟΓΙΕΣ ΕξυπηρέτησηΦαγητόΑξίαΑτμόσφαιραΤΟΠΟΘΕΣΙΑ 73 E Gay St, Κολόμπους, OH 43215-3103Όλες οι λεπτομέρειες Βελτίωση αυτής της καταχώρισηςΜπορεί ένας χορτοφάγος να απολαύσει ένα καλό γεύμα σε αυτό το εστιατόριο;Ναι Όχι Άγνωστο Αυτό το εστιατόριο διαθέτει πάρκινγκ;Ναι Όχι Άγνωστο Αυτό το εστιατόριο είναι καλό για μπραντς;Ναι Όχι Άγνωστο Αυτό το εστιατόριο είναι κατάλληλο για παιδιά;Ναι Όχι Άγνωστο Μπορεί κάποιος που δεν τρώει γλουτένη να απολαύσει ένα καλό γεύμα σε αυτό το εστιατόριο;Ναι Όχι Άγνωστο Αυτό το εστιατόριο είναι καλό για μεσημεριανό γεύμα;Ναι Όχι Άγνωστο Αυτό το εστιατόριο είναι καλό για βραδινό γεύμα;Ναι Όχι Άγνωστο Αυτό το εστιατόριο προσφέρει υπαίθρια τραπέζια;Ναι Όχι Άγνωστο Αυτό το εστιατόριο είναι καλό για πρωινό;Ναι Όχι Άγνωστο Μπορεί ένας χορτοφάγος βίγκαν να απολαύσει ένα καλό γεύμα σε αυτό το εστιατόριο;Ναι Όχι Άγνωστο Ευχαριστούμε για τη βοήθειά σας! Μοιραστείτε άλλη μια εμπειρία πριν φύγετε. Γράψτε μια κριτική\nΒαθμολογία ταξιδιωτών Εξαιρετικό54Πολύ καλό50Μέτριο10Ανεπαρκές2Πολύ κακό0Τύπος ταξιδιώτηΟικογένειεςΖευγάριαΜόνος-ηΕπαγγελμ. ταξίδιΦίλοιΠερίοδος του χρόνου Μάρ.-ΜάιοςΙούν.-Αύγ.Σεπ.-Νοέμ.Δεκ.-Φεβ.Γλώσσα Όλες οι γλώσσες Ελληνικά (116)Αγγλικά (245)Γερμανικά (1)Περισσότερες γλώσσες Γλώσσα Ελληνικά (116)Αγγλικά (245)Γερμανικά (1)Ολλανδικά (1)Ρωσικά (1)\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιflogger99Burlington217Η κριτική γράφτηκε πριν από 4 ημέρες Το Columbus για υπηρεσίες γάμουΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιgoldengirl1019MD4235Η κριτική γράφτηκε πριν από 1 εβδομάδα Προβλέπονται σπιτικό φαγητόΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιJill SRaleigh, North Carolina, United States5615Η κριτική γράφτηκε πριν από 1 εβδομάδα Εξαιρετικό φαγητόΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιReenieraeYoungstown81Η κριτική γράφτηκε πριν από 2 εβδομάδες μέσω κινητής συσκευής Μεγάλο μέρος της περιοχής.ΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιgreyhoundgirl18101Η κριτική γράφτηκε 13 Μαΐου 2017 μέσω κινητής συσκευής Στο Chit Chat και κοτόπουλο SandwichsΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιMikeshyΑουρόρα, Οχάιο634183Η κριτική γράφτηκε 11 Απριλίου 2017 μέσω κινητής συσκευής ΑπογοητευμένοςΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιMichelle N1Η κριτική γράφτηκε 30 Μαρτίου 2017 μέσω κινητής συσκευής Πρώτη επίσκεψηΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιmomof3BrookPark_OhioBrook Park, Ohio265103Η κριτική γράφτηκε 20 Μαρτίου 2017 Ακόμη το λατρεύω αυτό το μέρος!Πώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιmarasomersonΚολόμπους, Οχάιο392Η κριτική γράφτηκε 11 Μαρτίου 2017 μέσω κινητής συσκευής Μεγάλο, άνετο μέροςΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιJulie1617League City, Texas1710Η κριτική γράφτηκε 9 Μαρτίου 2017 Υπέροχο μικρό pubΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΕνημέρωση καταχώρισης… Στην περιοχή Κοντινά εστιατόριαMitchell's Steakhouse - Downtown199 κριτικές 0,07 χλμ μακριά El Arepazo Latin Grill93 κριτικές 0,13 χλμ μακριά Due Amici190 κριτικές 0,01 χλμ μακριά Κοντινά αξιοθέαταOhio Theater419 κριτικές 0,41 χλμ μακριά Ohio Statehouse338 κριτικές 0,27 χλμ μακριά Downtown Columbus167 κριτικές 0,36 χλμ μακριά Columbus Commons54 κριτικές 0,26 χλμ μακριά Ερωτήσεις & ΑπαντήσειςΛάβετε γρήγορα απαντήσεις από το προσωπικό του Tip Top Kitchen and Cocktails και από προηγούμενους επισκέπτες.Σημείωση: η ερώτησή σας θα δημοσιευθεί στη σελίδα Ερωτήσεις & Απαντήσεις.Επαλήθευση: Οδηγίες δημοσίευσηςΥποβολή\n73 E Gay St, Κολόμπους, OH 43215-3103 Τοποθεσία:


Διοικητικό έργο/κούρσα με τον χρόνο\n04 Σεπ 2021 - 12:27\nΤΗΣ ΡΕΒΕΚΚΑΣ ΝΙΚΟΛΑΪΔΟΥ ΠΙΕΡΗ*\nΜια νέα σχολική χρονιά ξεκινά με δύσκολες συνθήκες και πάλι. Κάνοντας μια αναδρομή στους τελευταίους μήνες θα πρέπει να αναφέρουμε τις αλλαγές που θα έχουμε από φέτος. Η επέκταση του χρόνου του Υπεύθυνου Τμήματος σε συναδέλφους που θα αναλάβουν Α', Β', Γ' και Στ' τάξεις, διάφορες εκπαιδευτικές πολιτικές που υιοθετούνται ή ενισχύονται φέτος, όπως η στοχευμένη παροχή ενισχυτικής διδασκαλίας σε παιδιά με μεταναστευτική βιογραφία, αλλά και στα παιδιά που χαρακτηρίζονται ως υψηλού ρίσκου μέσα από το πρόγραμμα αλφαβητισμού του Παιδαγωγικού Ινστιτούτου, το πιλοτικό πρόγραμμα για πρόληψη της βίας, χαρακτηρίζονται ως θετικά βήματα για την αποτελεσματικότητα του δημόσιου σχολείου.\nΤαυτόχρονα, όμως, όλα τα πιο πάνω συνεπάγονται περισσότερη ανάγκη οργάνωσης και διοίκησης από πλευράς διευθυντικής ομάδας των σχολικών μονάδων. Η διαχείριση των νέων συνθηκών, αλλά και η ύπαρξη όλων των παλαιότερων συνθηκών απαιτούν από τη διεύθυνση χρόνο και κόπο.\nΗ πανδημία έχει πλήξει τα τελευταία δύο χρόνια και όπως φαίνεται, θα συνεχίσει να επηρεάζει και τη φετινή χρονιά την εκπαίδευση. Η εξ αποστάσεως, οι ξαφνικές ολικώς ή μερικώς διακοπές φοίτησης με φυσική παρουσία λόγω κατ οίκον περιορισμών ή κρουσμάτων απαιτούν συνεχείς αλλαγές στο πρόγραμμα διδασκαλίας.\nΤα φαινόμενα οικογενειακής βίας, συναισθηματικών μεταπτώσεων ενηλίκων και ανηλίκων, αλλά και οι οικονομικές δυσκολίες στις πλείστες οικογένειες των παιδιών έχουν αυξηθεί. Όλα αυτά επηρεάζουν τα σχολεία και αυξάνουν την ανάγκη συνεργασίας με διάφορες υπηρεσίες (ψυχικής υγείας, γραφείο κοινωνικής ευημερίας) και άλλους φορείς (παρατηρητήρια για βία, αστυνομία, κοινότητες κτλ).\nΑκόμη και οι αλλαγές σε γειτονικές ή και πιο μακρινές χώρες, επηρεάζουν την εκπαίδευση. Το κύμα προσφύγων έχει αυξηθεί τα τελευταία χρόνια και αναμένεται να αυξηθεί ακόμη περισσότερο στο άμεσο μέλλον. Τα σχολεία καλούνται να βοηθήσουν παιδιά διαφόρων κουλτούρων, με βιώματα άσχημα και χωρίς γνώσεις της γλώσσας να ενσωματωθούν στην κοινότητά τους αλλά και να έχουν θετικά αποτελέσματα.\nΌλα τα πιο πάνω, θα επιδρούν στην κοινωνία μακροπρόθεσμα. Τα σχολεία, ως χώρος συμβίωσης των παιδιών καθίστανται αυτόματα και χώρος επούλωσης πληγών, προστασίας από τη βία, δημιουργίας θετικού και ήρεμου κλίματος και φυσικά χώρος διδασκαλίας και βελτίωσης μαθησιακών αποτελεσμάτων.\nΑν προστεθούν σε όλα τα πιο πάνω και οι δυσκολίες που οι ίδιοι οι εκπαιδευτικοί ή το βοηθητικό προσωπικό αντιμετωπίζουν, ως μέλη αυτής της κοινωνίας, σε προσωπικό ή οικογενειακό επίπεδο, γίνεται πλέον ξεκάθαρο ότι ο ρόλος της διευθυντικής ομάδας κρίνεται ως καίριος.\nΟ συντονισμός των εκπαιδευτικών, η στήριξη όσων την έχουν ανάγκη, η επίβλεψη του παιδαγωγικού έργου του σχολείου, η διαχείριση εκπαιδευτικών προγραμμάτων, η οργάνωση επιμορφώσεων εντός και εκτός σχολικής μονάδας, η συνεργασία με τους συνδέσμους γονέων, τις σχολικές εφορίες, τις δημοτικές ή κοινοτικές αρχές, η εκτίμηση κινδύνου στο χώρο εργασίας, η βελτίωση του κτιρίου και του περιβάλλοντος χώρου, η συνεργασία με το βοηθητικό προσωπικό του σχολείου, είναι ευθύνες που βαραίνουν τη διευθυντική ομάδα κάθε σχολικής μονάδας.\nΕν αναμονή και του νέου σχεδίου αξιολόγησης, όπου διευθυντές - τριες και βοηθοί διευθυντές/τριες θα επιφορτιστούν με το έργο της αξιολόγησης, αλλά και της στήριξης εκπαιδευτικών γίνεται εύκολα αντιληπτό ότι οι απαιτήσεις σε διοικητικό έργο αυξάνονται κατακόρυφα.\nΕίναι, λοιπόν, αυτονόητο ότι οι 23 ώρες διδασκαλίας που αναλογούν σε βοηθούς διευθυντές/τριες και οι 11 έως 19 (αναλόγως τύπου σχολείου) που αναλογούν σε διευθυντές/τριες δυσχεραίνουν το έργο της διοίκησης.\nΤο ΥΠΠΑΝ θα πρέπει με αίσθημα ευθύνης, τόσο απέναντι στους εκπαιδευτικούς αλλά πρωτίστως απέναντι στα παιδιά και τους γονείς να προχωρήσει σε άμεσες αλλαγές. Επιβάλλεται η επιμόρφωση βοηθών διευθυντών/τριών άμα τη προαγωγή τους. Εκ των ων ουκ άνευ θεωρείται πλέον η μείωση του διδακτικού χρόνου που αναλογεί στη διευθυντική ομάδα.\nΗ επένδυση στην εκπαίδευση αποτελεί επένδυση στο μέλλον!\n*Βοηθός Διευθύντρια Δημοτικής Μέλος Γραμματείας ΠΑΔΕΔ Πρωτοπορία, Γραμματέας ΠΟΕΔ Λευκωσίας


Special Price Χωρίς το ΦΠΑ: 89,51 € Με ΦΠΑ: 110,99 €\nΕίστε λάτρεις βιβλίων; Η Pocketbook έρχεται με το βραβευμένο reader από τη reddot νικητή για 2019, Touch Lux 4. Απολαύστε τη καλύτερη εμπειρία ανάγνωσης! Ιδανικό για ταξίδια και λάτρεις βιβλίων που διαβάζουν ακατάπαυστα!\nΗ Pocketbook δίνει τώρα τη δυνατότητα αφής στους πελάτες της, με το reader Touch Lux 4, με μέγεθος οθόνης 6 ιντσών. Απολαύστε τα αγαπημένα σας βιβλία σε ανάλυση HD 1024 x 758 για τη καλύτερη εμπειρία ανάγνωσης! Ιδανικό για μακρινά ταξίδια και διακοπές.\nΒρίσκεστε σε μέρος που δεν έχει καλό φωτισμό; Μη σας προβληματίζει καθόλου. Με το reader Touch Lux 4 πλέον έχετε LED στο μπροστινό μέρος της συσκευής για να διαβάσετε όπου επιθυμείτε εσείς! Ιδανικό για νυχτερινές αναγνώσεις.\nΜικροσκοπικό και συμπαγής\nΚουβαλήστε το παντού! Με βάρος μόλις 155 gr, χωράει πραγματικά οπουδήποτε, ακόμη και στη τσέπη σας. Εκμεταλλευτείτε το μέγεθός του και πάρτε το μαζί σας στις διακοπές, σε μακρινά ταξίδια και όπου αλλού επιθυμείτε!\nΤεχνολογία ευκρίνειας οθόνης ακόμη και όταν έχει ήλιο\nΜε τη τεχνολογία ευκρίνειας της οθόνης για αντανακλάσεις του ήλιου, μπορείτε να απολαύσετε την ανάγνωση σας και σε εξωτερικούς! Ευχαριστηθείτε το πρωινό σας ρόφημα στο μπαλκόνι σας με τη συνοδεία ανάγνωσης του αγαπημένου σας βιβλίου. Ιδανικό για ανάγνωση σε παραλίες!\nΤεχνολογία για ξεκούραστα μάτια\nΜε τη τεχνολογία E-Inκ Carta, τα μάτια δε θα ερεθίζονται μετά από ακατάπαυστη ανάγνωση. Η Pocketbook προστατεύει τα μάτια σας και σας δίνει τη καλύτερη εμπειρία ανάγνωσης. Ιδανικό για ανθρώπους με αρκετά ευαίσθητα μάτια.\nΤα ήδη εγκατεστημένα λεξικά Abbyy Ligvo σας παρέχουν 24 διαφορετικές γλώσσες για να απολαύσετε την ανάγνωση σας σε όποια ξένη γλώσσα γνωρίζετε ή προτιμάτε!\nΤο reader Touch Lux 4 υποστηρίζει 4 γραφικά και 17 μορφές βιβλίων χωρίς κάποια μετατροπή, όπως JPEG, BMP, PNG και TIFF.\nΤύπος Οθόνης: E Ink Carta™\nΑνάλυση Οθόνης: 758 x 1024\nΜέγεθος Οθόνης: 6" (15.24 cm)


Φάκελος εναντίον της Novartis για «μίζες» και εκβιασμούς πολιτικών\nΈνας «πλούσιος» φάκελος με στοιχεία για μίζες σε γιατρούς ώστε να προωθούν προϊόντα της και εκβιασμούς σε πολιτικούς μέσω πληρωμένων δημοσιευμάτων για να μην εφαρμόζουν πολιτικές που εναντιώνονται στα συμφέροντά της έχει σχηματιστεί στις ΗΠΑ σε βάρος της φαρμαβιομηχανίας Novartis και ήδη έχει ζητηθεί από την εισαγγελέα διαφθοράς Ελένη Ράικου, σύμφωνα με την εφημερίδα Kontra News.\nΗ έρευνα έφτασε στα χέρια της εισαγγελίας Διαφθοράς μετά τα δημοσιεύματα με τις καταγγελίες που έκαναν δυο έλληνες πρώην ανώτεροι υπάλληλοί της εταιρίας στις αρχές των ΗΠΑ.\nΤα δημοσιεύματα διαβίβασε η εισαγγελέας του Αρείου Πάγου Ξένη Δημητρίου μετά από παραγγελία του υπουργού Δικαιοσύνης Σταύρου Κοντονή. Αυτά αφορούσαν καταγγελίες για χρηματισμό δημοσίων λειτουργών από την φαρμακευτική εταιρεία Novartis Hellas, τις οποίες έκαναν δύο πρώην στελέχη της Novartis στην Ελλάδα.\nΣτην κατάθεση τους στην αμερικανική επιτροπή κεφαλαιαγοράς έδωσαν στοιχεία για αθέμιτες μεθόδους που φέρεται να χρησιμοποιούσε επί σειρά ετών η εν λόγω εταιρεία προκειμένου να βελτιώσει τη θέση της στην Ελληνική αγορά.\nΗ κυρία Δημητρίου τα επίμαχα δημοσιεύματα τα διαβίβασε σήμερα στην επικεφαλής της Εισαγγελίας Διαφθοράς Ελένη Ράικου, για τα περαιτέρω.\nΉδη μάλιστα δρομολογείται αίτημα δικαστικής συνδρομής προς τις αρχές των ΗΠΑ καθώς οι καταγγελίες φέρονται να αγγίζουν τουλάχιστον 50 πρόσωπα ανώτερων αξιωματούχων υγείας, αλλά και συμβούλους πολιτικών των τελευταίων 10 ετών.\nΕίναι δε χαρακτηριστικό πως ανεξάρτητες πηγές θεωρούν πως αν ανοίξει η βεντάλια με το σύνολο των καταγγελιών και των προσώπων που εμπλέκονται πιθανόν να βρεθούμε μπροστά σε ένα σκάνδαλο που ξεπερνά και αυτό της Siemens.\nΧαρακτηριστικό επίσης είναι ότι οι δυο καταγγέλλοντας που δεν έχουν εξασφαλίσει αμνηστία στις ΗΠΑ , κατείχαν ανώτερες θέσεις στην εταιρία και, φέρονται να διαθέτουν απόρρητα στοιχεία για ένα ευρύτερο δίκτυο πληρωμών περίπου 4.500 γιατρών που έπαιρναν μίζες για να προωθούν τα προϊόντα της εταιρίας.\nΉδη μάλιστα ακούγεται πως σχετικές καταγγελίες υπάρχουν και για δεύτερη μεγάλη εταιρία.\nH κατάθεση των δυο στην Επιτροπή Κεφαλαιαγοράς των ΗΠΑ έγινε μάλιστα παρουσία στελεχών του Αμερικάνικου Υπουργείου Δικαιοσύνης και ανθρώπων του FBI και η εταιρία πλέον απειλείται στις ΗΠΑ με υπέρογκο πρόστιμο ή συνεργασία.\nΑν συμβεί το δεύτερο είναι αντιληπτό πως θα ανοίξει ο ασκός του Αιόλου και το σκάνδαλο θα πάρει πρωτοφανείς διαστάσεις.\nΗ εμπλοκή των κρατικών αξιωματούχων αφορά, όπως λέγεται , τη θέση που κατείχαν και έπαιζε ρόλο στη διαμόρφωση της τιμής των φαρμάκων, την προώθησή τους αλλά και την έγκρισή τους από τα ταμεία.\nΦέρεται να εξετάζεται επίσης καταγγελία πως μέσω υπέρογκων διαφημιστικών δαπανών προς συγκεκριμένα εκδοτικά συγκροτήματα, «εξαγόραζαν» επί της ουσίας πίεση προς πολιτικούς με στοχευμένα δημοσιεύματα που δεν υπέκυπταν στις επιθυμίες της εταιρίας ή μέσω αυτού του τρόπου ακόμα και ξέπλυμα χρήματος με τελικούς αποδέκτες των χρημάτων άλλα – τρίτα-πρόσωπα.\nΜάλιστα καταγγελίες προς τις αρχές των ΗΠΑ φέρεται να έχει κάνει και πρώην υπουργός για το συγκεκριμένο θέμα, ο οποίος όμως έφυγε από τη θέση του λίγο καιρό μετά.\nΕνώ η μοναδική έρευνα που είχε γίνει στη χώρα μας για τη συγκεκριμένη εταιρία, είχε διαταχθεί το 2012 από τον τότε αναπληρωτή υπουργό Υγείας Μάριο Σαλμά με εντολή προς τον επιθεωρητή υγείας να ερευνήσει μια συγκεκριμένη εκδήλωση στη Γερμανία.\nΤο πόρισμα όμως δεν υποβλήθηκε ποτέ στην εισαγγελία.


Δυστυχώς για τον Αλέξη Τσίπρα, οι πολίτες πια γνωρίζουν (propago.gr) - Μακάριος Λαζαρίδης\nΔυστυχώς για τον Αλέξη Τσίπρα, οι πολίτες πια γνωρίζουν (propago.gr)\n«Μια εικόνα, χίλιες λέξεις», λέει μια παλιά κινέζικη παροιμία και ταιριάζει απόλυτα στην περίπτωση του πρώην πρωθυπουργού και αρχηγού του ΣΥΡΙΖΑ, Αλέξη Τσίπρα. Κατά τη διάρκεια της διαδικτυακής συζήτησης με ανθρώπους της εστίασης, αποκάλυψε τον πραγματικό του εαυτό και επιβεβαίωσε το λόγο για τον οποίο οι Έλληνες πολίτες έχουν πάψει να τον εμπιστεύονται και τον έχουν στείλει στο χρονοντούλαπο της ιστορίας.\nΔιότι μόνο οργή και εκνευρισμό προκαλεί η αλγεινή συμπεριφορά του να γελάει προκλητικά, μιλώντας για κρούσματα και διασωληνωμένους! Σαν να χαιρόταν! Άλλωστε από τις 9 Φεβρουαρίου έχει αναλάβει το ρίσκο για την εξάπλωση της πανδημίας, ειδικά στο Λεκανοπέδιο Αττικής, στηρίζοντας διαδηλώσεις υπέρ του τρομοκράτη δολοφόνου Κουφοντίνα. Παρόλο που το πεδίο της δημόσιας υγείας δεν προσφέρεται για φθηνή αντιπολίτευση και προσπάθειες πολιτικής καπήλευσης της παρατεταμένης κρίσης, δυστυχώς για τη χώρα, ο κ. Τσίπρας έχει επιλέξει αυτόν τον αδιέξοδο δρόμο.\nΕπενδύει στην εύκολη κριτική, ποντάρει στην καταστροφή και στον ανθρώπινο πόνο, αναζητά ακόμα και να πατήσει … επί πτωμάτων προκειμένου να πάρει μερικές ανάσες πριν ξαναβυθιστεί στο βούρκο, στον οποίο ο ίδιος επέλεξε να βρίσκεται. Η χαρά του προέδρου του ΣΥΡΙΖΑ για τη δυστυχία του άλλου δεν μπορεί να κρυφτεί πλέον. Το χαμόγελό του τα λέει όλα! Όσο και αν υποκρίνεται ότι τάχα ανησυχεί και ενδιαφέρεται για την εξέλιξη της πανδημίας, το πραγματικό του πρόσωπο είναι τελείως διαφορετικό και αποκαλύπτεται στο πανελλήνιο.\nΘέλει κρούσματα και διασωληνωμένους μπας και επιβιώσει πολιτικά! Αυτή είναι η αλήθεια! Πικρή, αλλά αλήθεια που δεν μπόρεσε να κρύψει χθες το πρόσωπο του … Πολάκη χωρίς μουστάκι!\nΕίναι ο ίδιος που παρουσιάζει την πανδημία ως ένα σχεδόν ελληνικό φαινόμενο, παραποιώντας τις πραγματικά καλές επιδόσεις της Ελλάδας, σε σχέση με τις άλλες ευρωπαϊκές χώρες. Ο ίδιος που μάταια ήλπιζε στην αποτυχία της τηλεκπαίδευσης και στην κατάρρευση του Εθνικού Συστήματος Υγείας για μικροκομματικά οφέλη. Ο ίδιος που κάλυψε απόλυτα με τη σιωπή του τον Βουλευτή του κόμματός του, Παύλο Πολάκη στις χυδαιότητες που αυτός εκστόμισε την περασμένη Τρίτη από το βήμα της Βουλής.\nΟ κ. Τσίπρας, επιμένοντας στη στείρα άρνηση και φορώντας και πάλι το προσωπείο που χρησιμοποιούσε και πριν από το 2015, με το γνωστό λαϊκισμό του, κάνει ό,τι μπορεί για να ξεκολλήσει το κόμμα του από τα δημοσκοπικά τάρταρα.\nΔυστυχώς όμως γι’ αυτόν, οι πολίτες πια γνωρίζουν!\nΕυτυχώς, όμως, για τους πολίτες και το πολιτικό σύστημα, μετά τις επόμενες εκλογές του 2023, ο ΣΥΡΙΖΑ θα ψάχνει γι’ αρχηγό!


Mercedes-Benz GenH2 Truck: Τα πρώτα χιλιόμετρα με το fuel cell φορτηγό | ΤΡΟΧΟΙ και TIR\nΣάβ, 30/10/2021 - 00:15\nΓια τη Daimler Trucks η απόφαση έχει ληφθεί εδώ και καιρό. Οι δύο τεχνολογίες με τις οποίες θα πορευθεί μελλοντικά για μηδενικές εκπομπές ρύπων στη Μεταφορά είναι τα ηλεκτρικά για τις αποκαλούμενες «βαριές» διανομές σε αστικές και περιαστικές περιοχές, και fuel cell φορτηγά σε όλες τις υπόλοιπες εφαρμογές.\nΕιδικά για μεταφορά μεγάλων αποστάσεων, η εταιρεία θα χρησιμοποιεί αποκλειστικά οχήματα με κυψέλες καυσίμου και υδρογόνο. Επί του παρόντος, η μορφή των πραγμάτων που θα έρθουν αντιπροσωπεύεται από το GenH2 Truck, το οποίο είχαμε δει ως σκίτσο σε υπολογιστή ένα χρόνο πριν, και τώρα συνοδηγήσαμε σε μορφή λειτουργικού πρωτοτύπου στο κέντρο δοκιμών EVZ της εταιρείας. Προτού περάσουμε στις αναλυτικές μας εντυπώσεις, θα ήταν χρήσιμο να θυμηθούμε γιατί η Mercedes επέλεξε τη συγκεκριμένη τεχνολογία. Καταρχάς, σε μεταφορικό έργο που απαιτεί μίνιμουμ αυτονομία 1.000 χιλιομέτρων, καμία άλλη τεχνολογία μηδενικών εκπομπών ρύπων δεν προσφέρει παρόμοιες δυνατότητες. Αυτό, σύμφωνα πάντα με τη Mercedes, καθώς ορισμένοι ανταγωνιστές που πραγματοποιούν δοκιμές με οχήματα με κινητήρες εσωτερικής καύσης με καύσιμο το υδρογόνο, θα διαφωνήσουν. Το προτιμώμενο καύσιμο είναι υδρογόνο σε υγρή μορφή, χάρη στην υψηλότερη ενεργειακή του πυκνότητα σε σχέση με το αέριο υδρογόνο.\nΕξέλιξη με σκοπό επιδόσεις και αντοχή συμβατικού φορτηγού\nΣε ό,τι αφορά την ελκτική ισχύ, την αυτονομία και τις επιδόσεις του GenH2 Truck, οι μηχανικοί ανάπτυξης της Daimler Trucks χρησιμοποίησαν ως βάση τις δυνατότητες του συμβατικού φορτηγού μεγάλων αποστάσεων Mercedes-Benz Actros. Η έκδοση μαζικής παραγωγής του GenH2 Truck αναμένεται να έχει μικτό βάρος 40 τόνων και ωφέλιμο φορτίο 25 τόνων, όπως και το πρωτότυπο στο οποίο βρεθήκαμε ως συνοδηγοί. Το υψηλό ωφέλιμο φορτίο και η μεγάλη αυτονομία επιτυγχάνονται χάρη σε δύο ειδικά ρεζερβουάρ υγρού υδρογόνου και ένα ιδιαίτερα ισχυρό σύστημα κυψέλης καυσίμου, που κατ’ επέκταση αποτελούν την πρωτοσέλιδη είδηση του GenH2 Truck.\nΤο GenH2 Truck δεν διαθέτει επί του παρόντος το φοβερό σχήμα του κόνσεπτ που έδειξε πέρυσι η Mercedes, κάτι που αναμένεται να συμβεί πιο κοντά στο εμπορικό λανσάρισμα του μοντέλου\nΓια την ανάπτυξη των ρεζερβουάρ υγρού υδρογόνου, οι μηχανικοί της Daimler βασίζονται στην υφιστάμενη τεχνογνωσία και ταυτόχρονα συνεργάζονται στενά με έναν προμηθευτή. Όσον αφορά στις κυψέλες καυσίμου, ο κατασκευαστής επωφελείται από τις εμπειρίες δεκαετιών των ειδικών στελεχών του στην τεχνολογία, καθώς και στις μεθόδους και τις διαδικασίες παραγωγής, που έχει αναπτύξει ο κατασκευαστής και όχι μόνο. Εδώ να θυμίσουμε ότι τον περασμένο Απρίλιο, η Daimler Truck AG υπέγραψε μια προκαταρκτική, μη δεσμευτική συμφωνία με τον Όμιλο Volvo για τη σύσταση μιας νέας κοινοπραξίας με σκοπό την ανάπτυξη μέχρι τη μαζική παραγωγή, την κατασκευή και τη διάθεση στην αγορά συστημάτων κυψελών καυσίμου για βαριά επαγγελματικά οχήματα και άλλες χρήσεις. Ενώνοντας τις δυνάμεις τους, οι δύο εταιρείες θα (προσπαθήσουν να) μειώσουν το κόστος ανάπτυξης και θα επισπεύσουν την κυκλοφορία συστημάτων κυψελών καυσίμου στην αγορά. Η κοινοπραξία θα επωφελείται από την εξειδίκευση της Daimler Truck AG και του Ομίλου Volvo.\nΓια να διευκολύνει την κοινοπραξία με τον Όμιλο Volvo, η Daimler Truck AG συγκέντρωσε όλες τις δραστηριότητες του Ομίλου που σχετίζονται με τις κυψέλες καυσίμου στη νεοσυσταθείσα θυγατρική Daimler Truck Fuel Cell GmbH & Co. KG. Η Daimler Trucks αποφάσισε να στραφεί στη χρήση υγρού υδρογόνου (LH2), και όχι πεπιεσμένου, διότι σε αυτήν την κατάσταση, η ενεργειακή πυκνότητα του φορέα ενέργειας σε σχέση με τον όγκο είναι πολύ υψηλότερη συγκριτικά με το αέριο υδρογόνο. Ως αποτέλεσμα, τα ρεζερβουάρ ενός φορτηγού με κυψέλη καυσίμου που χρησιμοποιεί υγρό υδρογόνο είναι πολύ μικρότερα και, λόγω της χαμηλότερης πίεσης, σημαντικά ελαφρύτερα. Έτσι, αυξάνεται η χωρητικότητα φορτίου και το ωφέλιμο φορτίο. Συγχρόνως, είναι δυνατή η μεταφορά μεγαλύτερης ποσότητας υδρογόνου, γεγονός που αυξάνει σημαντικά την αυτονομία των φορτηγών. Χάρη σε όλα αυτά, λέει η Daimler Trucks, το GenH2 Truck μαζικής παραγωγής είναι εξίσου κατάλληλο με ένα συμβατικό, πετρελαιοκίνητο φορτηγό για πολυήμερες, δύσκολα προγραμματιζόμενες μεταφορές μεγάλων αποστάσεων, αλλά και για περιπτώσεις όπου η ημερήσια κατανάλωση ενέργειας είναι υψηλή.\nΗ αλήθεια είναι ότι, περιμέναμε να δούμε το εκπληκτικό φουτουριστικό πρωτότυπο που είχε δείξει –ως σχεδιαστική απεικόνιση σε υπολογιστή– η εταιρεία τα 2020, αλλά, το όχημα δοκιμής βασιζόταν σε ένα νορμάλ Actros. Υποθέτουμε πως, το όχημα παραγωγής θα περιβάλλεται από νέο, αποκλειστικό για αυτό, αμάξωμα. Επί του παρόντος, όλη η έμφαση δίδεται στην επιβεβαίωση της αντοχής και της διάρκειας ζωής του νέου κινητήρα και του συστήματος μετάδοσης της κίνησης.\nΣτόχος, σύμφωνα με τους μηχανικούς του κατασκευαστή, είναι το φορτηγό με κυψέλες καυσίμου να έχει την ίδια ωφέλιμη διάρκεια ζωής με ένα πετρελαιοκίνητο μοντέλο: 1,2 εκατομμύρια χιλιόμετρα χωρίς την ανάγκη γενικής επισκευής, ή 25.000 ώρες λειτουργίας σε 10 χρόνια όπως είναι το στάνταρ της αυτοκινητοβιομηχανίας αυτή τη στιγμή.\nΝιώθοντας κάπως άβολα στο κάθισμα του συνοδηγού, και ξεκινώντας τη δοκιμή μας, αξίζει να σημειώσουμε πως ο οδηγός συμμετέχει στην εξέλιξη των ηλεκτρονικών της γραμμής μετάδοσης κίνησης. Καθώς εκκινεί το όχημα, η πρώτη εντύπωση, είναι ο πολύ χαμηλός θόρυβος από το ειδικά εξελιγμένο σύστημα ψύξης. Ήδη από το ρελαντί δηλαδή, αντιλαμβάνεσαι τη δουλειά των μηχανικών. Μέχρι σήμερα, οποιοδήποτε πρωτότυπο fuel cell φορτηγό έχει παρουσιαστεί, θορυβεί δαιμονισμένα, ακόμη και σταματημένο, αφού το τεράστιων διαστάσεων κύκλωμα ψύξης δουλεύει στο φουλ –όχι εδώ όμως. Η εκκίνηση είναι ομαλή και η επιτάχυνση δείχνει εφάμιλλη ενός συμβατικού Actros. Το κιβώτιο ταχυτήτων έχει δύο σχέσεις, και όχι μία όπως θα περίμενε κάποιος. Ο λόγος είναι ότι, για να διατηρηθεί η ικανότητα αναρρίχησης στα επίπεδα ενός νορμάλ ντίζελ φορτηγού, χρειάζεται και δεύτερη σχέση. Η 1η έχει κλιμάκωση 16:1 και η 2η 4:1. Σε δύο προσπάθειες να ανέβουμε την μεγαλύτερη ράμπα της πίστας δοκιμών –γύρω στο 18% κλίση– το φορτηγό δεν δείχνει να ζορίζεται καθόλου.\nΤο θέμα βέβαια, είναι πώς ανταποκρίνεται σε δρομολόγιο με συνεχείς αναβάσεις, αλλά μιας και βρισκόμαστε σε πρώιμο στάδιο εξέλιξης, δύσκολα θα το μάθουμε για τα επόμενα δυο-τρία χρόνια. Από εκεί και πέρα, από τη θέση του συνοδηγού δεν αισθάνεσαι διαφορές σε σχέση με ένα ντίζελ Actros. Μέχρι και ριτάρντερ υπάρχει –απαιτείται από τη νομοθεσία- το οποίο πολύ χοντρικά παράγει αντίθετα «ρεύματα» όπως κάποια ηλεκτρόφρενα Telma. Το φορτηγό δεν κινείται αποκλειστικά από το υδρογόνο, αφού εξοπλίζεται και με δύο πανίσχυρα ηλεκτρικά μοτέρ, με συνεχόμενη μέγιστη ισχύ 2x230 kW και peak 2x330 kW. Η μέγιστη (peak) ροπή είναι 2x2071 Nm.\nΟι δύο συστοιχίες fuel cell αποδίδουν 2x150 kW και η μπαταρία 70 kWh. Τα δύο ρεζερβουάρ υγρού υδρογόνου από ανοξείδωτο χάλυβα που θα χρησιμοποιηθούν στην έκδοση σειράς του GenH2 Truck θα διαθέτουν ιδιαίτερα υψηλή χωρητικότητα 80 κιλών (40 κιλών το καθένα), ώστε να καλύπτουν μεγάλες αποστάσεις. Ένα φουλάρισμα διαρκεί γύρω στα 10 λεπτά.\nΤο σύστημα ρεζερβουάρ από ανοξείδωτο χάλυβα αποτελείται από δύο σωλήνες, που είναι τοποθετημένοι ο ένας μέσα στον άλλον, συνδεδεμένοι μεταξύ τους και διαθέτουν μόνωση κενού. Στην έκδοση σειράς του GenH2 Truck, το σύστημα κυψέλης καυσίμου θα παρέχει 2 x150 κιλοβάτ και περιστασιακά η μπαταρία επιπλέον 400 kW. Η χωρητικότητα αποθήκευσης της μπαταρίας, στις 72 kWh, είναι σχετικά χαμηλή, καθώς δεν προορίζεται για την κάλυψη των ενεργειακών αναγκών, αλλά κυρίως για την υποστήριξη της ισχύος της κυψέλης καυσίμου σε συγκεκριμένες συνθήκες, για παράδειγμα, κατά την επιτάχυνση ή κατά την οδήγηση σε ανηφόρα με πλήρες φορτίο. Ταυτόχρονα, η σχετικά ελαφριά μπαταρία συνεπάγεται αυξημένο ωφέλιμο φορτίο. Στα οχήματα μαζικής παραγωγής, θα επαναφορτίζεται με την ενέργεια από την πέδηση και το πλεόνασμα ενέργειας της κυψέλης καυσίμου. Βασικό στοιχείο της εξεζητημένης στρατηγικής λειτουργίας του συστήματος κυψέλης καυσίμου και μπαταρίας αποτελεί ένα σύστημα ψύξης και θέρμανσης, χάρη στο οποίο όλα τα εξαρτήματα διατηρούνται στην ιδανική θερμοκρασία λειτουργίας και έτσι διασφαλίζεται μέγιστη αντοχή. Σε μια έκδοση προ-παραγωγής, οι δύο ηλεκτροκινητήρες είναι σχεδιασμένοι για συνολική συνεχή ισχύ 2 x 230 kW και μέγιστη ισχύ 2 x 330 kW. Η ροπή ανέρχεται σε 2 x 1577 Nm και 2 x 2071 Nm αντίστοιχα.\nΣυμπερασματικά, και ενώ οποιοδήποτε «δια ταύτα» είναι πρώιμο, η Mercedes έχει κάνει μεγάλη προσπάθεια με το GenH2 Truck. Το φορτηγό είναι απρόσμενα ώριμο, με υψηλού επιπέδου οδηγησιμότητα, και χωρίς την οποιαδήποτε ιδιοτροπία. Λίγα πράγματα πάνω του δείχνουν ότι, έχεις να κάνεις με πρωτότυπο, καθώς το φορτηγό δείχνει έτοιμο για δρομολόγιο. Τότε, θα ρωτήσει κανείς, γιατί θα πρέπει να περιμένουμε άλλα έξι χρόνια για να το δούμε σε μορφή παραγωγής; Κυρίως για να μειωθεί το κόστος –το όχημα σήμερα, αν ήταν εμπορικά διαθέσιμο, στην καλύτερη περίπτωση είναι τρεις (πιθανότατα τέσσερις) φορές ακριβότερο από το συμβατικό, και για να εξασφαλιστούν επίσης τρεις βασικές προδιαγραφές: η όσο το δυνατόν μικρότερη κατανάλωση υδρογόνου (LH2, για την ακρίβεια), να επιβεβαιωθεί η αντοχή των fuel cell, και να εξασφαλιστεί η μεγαλύτερη δυνατή αυτονομία. Ίδωμεν.\nΟι μόνες διαφορές στο εσωτερικό είναι το πλήθος των μετρητικών οργάνων, και το τάμπλετ που δείχνει την κατάσταση της γραμμής μετάδοσης κίνησης\nΝέα, παγκόσμια πλατφόρμα ePowertrain\nΣτο πλαίσιο της στρατηγικής παγκόσμιας πλατφόρμας που ακολουθεί, η Daimler Trucks χρησιμοποιεί μια παγκοσμίως ομοιόμορφη βασική αρχιτεκτονική για όλα τα ηλεκτρικά φορτηγά, το ePowertrain. Στην καρδιά της τεχνολογίας του ePowertrain βρίσκεται, ως πρώτο βήμα, η ενσωματωμένη ηλεκτροκίνηση, το eDrive. Αυτό έχει τη μορφή ενός ηλεκτρικού φορέα, δηλαδή, ενός ηλεκτρικού άξονα με έναν ή δύο ενσωματωμένους ηλεκτροκινητήρες και κιβώτιο ταχυτήτων. Το eDrive αναπτύχθηκε εσωτερικά από τους ειδικούς της Daimler και προσφέρει διάφορα πλεονεκτήματα σε σχέση με τα συστήματα που χρησιμοποιούν έναν κεντρικό κινητήρα. Για παράδειγμα, η πιο συμπαγής σχεδίαση αυξάνει τον διαθέσιμο χώρο για την τοποθέτηση μιας μεγαλύτερης μπαταρίας υψηλότερης χωρητικότητας, γεγονός που επιδρά θετικά στην αυτονομία. Επιπλέον, η υψηλή χωρητικότητα της μπαταρίας διασφαλίζει τη μετάδοση μεγάλης ποσότητας ισχύος στον ηλεκτρικό άξονα, επιτρέποντας συνεχή παροχή ισχύος.\nΟι δυνατότητες ανάκτησης ενέργειας αυξάνονται επίσης μέσω του συνδυασμού μιας μεγάλης μπαταρίας με ηλεκτροκινητήρες μεγάλης επίσης ισχύος. Το eDrive πρόκειται να χρησιμοποιηθεί σε διάφορα οχήματα της Daimler Trucks για τη μεσαία και βαριά κατηγορία παγκοσμίως – είτε κινούνται αμιγώς με μπαταρία είτε με κυψέλη καυσίμου υδρογόνου. Το eDrive έχει σχεδιαστεί ως οικογένεια συστημάτων κίνησης με διάφορες εκδόσεις, από τις οποίες η πρώτη θα κάνει πρεμιέρα στο Mercedes-Benz eActros μαζικής παραγωγής. Το eDrive, το οποίο εντάσσεται σε ένα αρθρωτό/ modular σύστημα, θα μπορεί να προσαρμόζεται ανάλογα με την αγορά, την κατηγορία και τον τύπο οχήματος.\nΈτσι, η παγκόσμια διαθεσιμότητα του ePowertrain δημιουργεί συνέργειες όσον αφορά στις τεχνολογικές εξελίξεις στις διάφορες αγορές και κατηγορίες, καθώς και οικονομίες κλίμακας, αφού αυξάνεται ο αριθμός όμοιων εξαρτημάτων. Επομένως, προκύπτουν ανταγωνιστικά κόστη, που μπορούν να αποσβεστούν από τους πελάτες. Επιπλέον, το γεγονός ότι πολλά από τα εξαρτήματα θα προέρχονται από τα συμβατικά συστήματα μετάδοσης κίνησης τα κόστη ανάπτυξης και παραγωγής θα είναι χαμηλότερα. Οι δοκιμές πελατών ξεκινούν το 2023, και η παραγωγή τελικής μορφής του GenH2 το 2027.\nMercedes-Benz GenH2 Truckfuel cellΕπαγγελματικά Οχήματαφορτηγά εναλλακτικών καυσίμωνφορτηγό υδρογόνουActrosMERCEDES-BENZDaimler Trucks


Κουπάκι Φωκίδας - Βικιπαίδεια\nΣυντεταγμένες: 38°32′26″N 22°1′55″E / 38.54056°N 22.03194°E / 38.54056; 22.03194\nΤο Κουπάκι (παλαιότερα Κουπάκιον) είναι χωριό του Δήμου Δωρίδος, του Νομού Φωκίδας. Βρίσκεται στις πλαγιές των Βαρδουσίων, σε υψόμετρο 880 μέτρων και συγκεκριμένα στην πλαγιά μιας κορυφής των Βαρδουσίων με την ονομασία Πύργος (1.100 μ). Το κλίμα του είναι αρκετά ψυχρό, χιόνι και παγετός κατακλύζουν το χωριό κατά τους χειμερινούς μήνες. Καλύπτεται από χίλια περίπου στρέμματα πυκνού δάσους από καστανιές και βελανιδιές. Οι κάτοικοι ασχολούνται, κυρίως, με την κτηνοτροφία. Έχει μόνιμο πληθυσμό, σύμφωνα με την απογραφή του 2011, 65 κατοίκους. Στο παλιό δημοτικό σχολείο του χωριού στεγάζεται σήμερα λαογραφικό μουσείο. Το χωριό έχει χαρακτηριστεί ως παραδοσιακός οικισμός.\nΑπέχει 266 χλμ από την Αθήνα, 45 χλμ από την Ναύπακτο και 77 χλμ από την Άμφισσα.\n1 Δημοτικό Διαμέρισμα Κουπακίου\n3 Τοπικά έθιμα και εκδηλώσεις\nΔημοτικό Διαμέρισμα ΚουπακίουΕπεξεργασία\nΤο Κουπάκι (Τοπική Κοινότητα Κουπακίου - Δημοτική Ενότητα Βαρδουσίων), ανήκει στον δήμο Δωρίδος της Περιφερειακής Ενότητας Φωκίδας που βρίσκεται στην Περιφέρεια Στερεάς Ελλάδας, σύμφωνα με τη διοικητική διαίρεση της Ελλάδας όπως διαμορφώθηκε με το πρόγραμμα “Καλλικράτης”.\nΗ επίσημη ονομασία είναι “Κουπάκι”. Έδρα του δήμου είναι το Λιδωρίκι και ανήκει στο γεωγραφικό διαμέρισμα Στερεάς Ελλάδας.\nΤο Κουπάκι έχει υψόμετρο 880 μέτρα από την επιφάνεια της θάλασσας, σε γεωγραφικό πλάτος 38,5382712472 και γεωγραφικό μήκος 22,0299077659\nΣτις θέσεις Ιτιά, Πόντζανι, Μαραβέλι, Παλιοκούπακο κ.α., έχουν βρεθεί αρχαίοι τάφοι, ογκόλιθοι κτίσματος, νομίσματα, σημάδια παρουσίας αρχαίων οικισμών. Το χωριό ιδρύθηκε στη σημερινή του θέση μετά το 1700, ενώ παλαιότερα βρισκόταν στη θέση «Παλιοκούπακο» ή «Πέρα Χωριό». Οι κάτοικοι του χωριού συμμετείχαν στην επανάσταση του 1821.\nΣτη θέση του παλαιού ναΐσκου του Αγίου Γεωργίου, χτίστηκε το 1858 νέος ναός. H χρονολογία αυτή έιναι γραμμένη στη μεγάλη πέτρα, η οποία αποτελούσε την μετόπη της κυρίας εισόδου της εκκλησίας μας και η οποία μετά την ανακατασκευή των εξωτερικών τοίχων της το έτος 1954, μεταφέρθηκε, και τοποθετήθηκε ως μετόπη της μικρής θύρας που ανοίχθηκε στο ιερό της εκκλησίας μας. Στην πέτρα αυτή υπάρχουν σκαλισμένες και διάφορες παραστάσεις, αναγράφονται δε και τα ονόματα "Ζαχ. Νίτσος" και κάποιου άλλου του οποίου αναφέρονται τα δύο αρχικά γράμματα του ονόματος και επωνύμου τούτου "Αθ. Αν."\nΗ εκκλησία είναι ρυθμού βασιλικής. Έχει διαστάσεις 18 Χ 10 μέτρα και ύψος 5,5 μέτρα. Ανεγέρθει με δαπάνη μόνον των κατοίκων του χωριού βάση καταρτισθέντος ερανικού καταλόγου. Όλες οι εργασίες συγκεντρώσεως των υλικών και μεταφοράς τούτου στο χώρο της οικοδομής έγινε με προσωπική εργασία τους. Για να μεταφέρουν τις μεγάλες πέτρες που χρησιμοποίησαν στην τοιχοποιΐα του ναού, έφεραν καμήλες από τα Σάλωνα. Κοσμείται με ξυλόγλυπτο εικονοστάσιο αρίστης τέχνης. Η παράδοση αναφέρει ότι οι καλλιτέχνες ξυλογλύπτες ήταν Ηπειρώτες. Το έτος 1954 κατεδαφίστηκαν, λόγω ρωγμών που σημειώθηκαν από την καθίζηση του εδάφους και ανακατασκευάστηκαν, ο βορεινός, ο δυτικός και ο νότιος τοίχος της εκκλησίας.\nTo σχολείο του χωριου συνεστήθη με την υπ' αριθμ. 2530 της 21ης Φεβρουαρίου 1890 απόφαση του Υπουργείου Εκκλησιαστικών. Το σχολείο αυτό, ως προκύπτει από την απόφαση αυτή, ήταν σχολείο αρρένων. Το πρώτο σχολείο λειτούργησε σ' ένα δωμάτιο του σπιτιού του Ιωάννη Μητσάκη· εξακολουθεί μέχρι σήμερα η οικογένεια να το αναφέρει με την ονομασία «Σχολείο». Σ’ αυτό το δωμάτιο διέμενε ο δάσκαλος Ηλίας Τσώρης καθ' όλο το διάστηματης θητείας του.\nΤο πρώτο σχολικό διδακτήριο πρέπει να ανεγερθεί μετά το έτος 1893 στη θέση την οποία βρίσκεται το σημερινό διδακτήριο. Οικοδομήθηκε εξ ολοκλήρου με προσωπική εργασία και με δαπάνη των κατοίκων του χωριού και εκεί λειτούργησε το σχολείο μέχρι και το έτος 1932. Στο διδακτήριο που οικοδομήθηκε στο χωριό το έτος 1893 λειτούργησε το σχολείο μέχρι και το έτος 1932.\nΜε πίστωση 100.000 δρχ. που διατεθεί το έτος 1932 από το Υπουργείο Εθνικής Παιδείας, κατόπιν ενεργειών του εκλεκτού συγχωριανού δικηγόρου Αθηνών Αποστ. Καρανδρέα και με προσωπική εργασία των κατοίκων του χωριού, ανοικοδομήθηκε το νέο διδακτήριο. Στα χρόνια 1920-1940 στο σχολείο φοιτούσαν κάθε χρόνο 50-60 μαθητές και υπηρέτησαν 24 δάσκαλοι.\nΤο κτίριο αυτό παραχωρήθηκε με απόφαση του υπουργού Παιδείας στην κοινότητα Κουπακίου για να χρησιμοποιείται για πολιτιστικές εκδηλώσεις. Σε αυτό στεγάστηκε το Πολιτιστικό Κέντρο και το Λαογραφικό Μουσείο του χωριού. Πολλά και αξιόλογα εκθέματα, τα οποία πρόσφεραν χωριανοί, κοσμούν το Μουσείο αυτό. Τα επίσημα εγκαίνια του Μουσείου έγιναν στις 11/8/1985.\nΟ Σύλλογος του χωριού ιδρύθηκε στις 13 Δεκεμβρίου του 1956, μετά από πρωτοβουλία των Α. Καρανδρέα, Β.Γ Κοϊνη, Δ.Β. Μητσάκη, Γεωργίου Α. Νασιόπουλου και Δ. Τσίπρα. Ιδρύθηκε με έδρα την Αθήνα και είχε την επωνυμία «Αδελφότης των εν Αθήναις Πειραεί και περιχώρων Κουπακιωτών ο Άγιος Γεώργιος». Με τροποποίηση του καταστατικού του το 1986 ο Σύλλογος μετονομάστηκε σε Σύλλογος Κουπακιωτών Φωκίδας "Άγιος Γεώργιος".\nΤο πανηγύρι του χωριού γίνεται στις 26 Ιουλίου. Την ημέρα αυτή γιορτάζει και το εξωκλήσι της Αγίας Παρασκευής. Στο Κουπάκι δραστηριοποιείται και ο Σύλλογος Κουπακιωτών Δωρίδος «Ο Άγιος Γεώργιος», που εκδίδει και την εφημερίδα «Το Κουπάκι μας». Τους καλοκαιρινούς μήνες κυρίως διοργανώνονται από τον πολιτιστικό σύλλογο Κουπακίου χορευτικές βραδιές με ζωντανή μουσική και το παζάρι του χωριού. Τον Αύγουστο πραγματοποιείται από τον σύλλογο του χωριού η καλοκαρινή εκδήλωση στο ''Αλωνάκι''. Στο Κουπάκι υπάρχει αγροτικός ιατρός που επισκέπτεται μία φορά την εβδομάδα το χωριό. Υπάρχει ξενώνας, καφενείο, αγροτικό ιατρείο, παιδική χαρά, αίθουσα ψυχαγωγίας και χώρος εκδηλώσεων.\nΕξωκλήσια του χωριού: η Αγία Παρασκευή, ο Προφήτης Ηλίας, η Αγία Τριάδα, ο Άγιος Σπυρίδωνας, ο Άγιος Αντώνιος και ο Άγιος Κωνσταντίνος.\nΗ πλούσια πανίδα της περιοχής έχει καταστήσει το Κουπάκι κέντρο συγκέντρωσης κυνηγών και ορειβατών.\n↑ Εγκυκλοπαίδεια Νέα Δομή. Αθήνα: Τεγόπουλος - Μανιατέας. 1996. σελ. 217, τομ. 18.\n↑ 2,0 2,1 «Κουπάκι | Δήμος ΔωρίδοςMunicipality of Dorida». www.dorida.gr. Αρχειοθετήθηκε από το πρωτότυπο στις 23 Αυγούστου 2017. Ανακτήθηκε στις 10 Σεπτεμβρίου 2017.\n↑ «Απογραφή Πληθυσμού-Κατοικιών 2011» (PDF). Αρχειοθετήθηκε από το πρωτότυπο (PDF) στις 17 Μαΐου 2017. Ανακτήθηκε στις 10 Σεπτεμβρίου 2017.\n↑ «Σύγκληση Δημοτικού Συμβουλίου στο Δήμο Δωρίδας - Nafpaktia News». www.nafpaktianews.gr. Ανακτήθηκε στις 5 Νοεμβρίου 2017.\n↑ «PDF Image Viewer». www.et.gr. Ανακτήθηκε στις 4 Δεκεμβρίου 2017.\n↑ «Κουπάκι Φωκίδας - Άρθρα». coupaki.com (στα Αγγλικά). Ανακτήθηκε στις 5 Δεκεμβρίου 2017.\nΚουπάκι από το http://orinidorida.blogspot.gr\nΚινηματογραφικό ντοκουμέντο του 1934 για το Κουπάκι\nhttp://www.dorida.gr/βαρδούσια/κουπάκι Αρχειοθετήθηκε 2017-08-23 στο Wayback Machine.\nΣυλλογή λαογραφικού υλικού από το χωριό Κουπάκι, της επαρχίας Δωρίδος, του νομού Φωκίδος\nΑνακτήθηκε από "https://el.wikipedia.org/w/index.php?title=Κουπάκι_Φωκίδας&oldid=8649240"\nΤελευταία επεξεργασία στις 24 Ιανουαρίου 2021, στις 23:48\nΤελευταία τροποποίηση 23:48, 24 Ιανουαρίου 2021.


Portnet - Τα Γαλλικά αποτελέσματα\nPrevious Article Το τέλος ενός μεγάλου ταξιδιού...\nNext Article Οι μικρομεσαίοι της αγοράς δεχόμαστε επίθεση\nΤα αποτελέσματα των Προεδρικών Εκλογών στην Γαλλία αποτέλεσαν μια βαθιά ανάσα για την Δημοκρατία\nτην κοινωνία ανοικτών οριζόντων και την Ευρωπαϊκή προοπτική. Αποτέλεσαν μια μεγάλης έκτασης νίκη απέναντι στο λαϊκισμό, τους θιασώτες της εθνικής περιχαράκωσης, τους φοβικούς απέναντι στην παγκοσμιοποίηση , ένα δείγμα ότι το κλίμα που δημιουργόταν από την εκλογή Τραμπ και το BREXIT μπορεί να ανασχεθεί μέχρι να ηττηθεί και οριστικά. Αυτό έδειξαν άλλωστε και οι εκλογές στην Ισπανία, την Αυστρία, την Ολλανδία και τώρα στην Γαλλία. Σε καμμια από αυτές τις χώρες δεν κατάφεραν να νικήσουν δυνάμεις του εθνικολαικισμού, είτε προέρχονται από την ακροδεξιά, είτε την φερόμενη ως νέα ριζοσπαστική Αριστερά.Αυτό συνιστά από μόνο του ένα κατ΄αρχήν θετικό γεγονός.\nΊσως κάποιοι να σκίσουν τα ιμάτιά τους, αναφωνώντας «είσαι υποστηρικτής της θεωρίας των δύο άκρων;». Ομολογώ ότι δεν καταλαβαίνω αυτό το ερώτημα. Ας μιλήσουμε με πραγματικούς όρους. Οι Podemos για παράδειγμα την πάτησαν για τα καλά προσαθώντας να μιμηθούν το αδελφό κόμμα του ΣΥΡΙΖΑ. Υποτίμησαν ότι η Ισπανία είναι μια μεγάλη χώρα,μια μεγάλη Οικονομία στην οποία μύθοι σαν αυτούς που μας φόρτωσαν τα τελευταία χρόνια στην Ελλάδα δεν περνούσαν. Στην Γαλλία δεν ηττήθηκε μόνο η Λεπέν. Ηττήθηκε και ο Μελανσόν, ενώ έχει μεγάλο ενδιαφέρον ότι και οι δύο ταυτίζονταν σε πολλά. Αν αφαιρέσει κάποιος τη ξενοφοβία, στα άλλα κρίσμα σημεία ταυτίζονταν.Γι αυτό και ο αριστερός Μελανσόν δυσκολευόταν να καταδικάσει από τη πρώτη στιγμή την εκπρόσωπο της ακροδεξιάς.\nΔεν καταλαβαίνω όμως αυτό το ερώτημα περί δύο άκρων και λόγω καταστάσεων που ζούμε στην χώρα και συμπεριφορών. Ο κ. Τσίπρας έσπευσε να συγχαρεί τον Μακρόν για την επιτυχία και σημείωσε ότι δεν πρέπει να ξαναζήσουμε τον εφιάλτη της Ακροδεξιάς. Ορθή δήλωση, μόνο που ο ίδιος είχε στηρίξει αρχικά τον υπερβατικό Αμόν και στην συνέχεια τον αντιευρωπαίο Μελανσόν. Τώρα πως συμβιβάζεται να στηρίζεις κάποιον που πολεμάει την Ευρώπη και λίγο μετά να δηλώνεις ότι με τον Μακρόν θα παλέψεις για την αλλαγή στην Ευρώπη, είναι κάτι που μόνο ένας πολιτικός σαν τον Πρωθυπουργό μας μπορεί να εξηγήσει. Επίσης, το πως μπορεί να εισαι ενάντια στην ακροδεξιά και ταυτόχρονα εσύ ο ίδιος και το κόμμα σου να καλύπτεις δολοφονίες διαδηλωτών ,διώξεις πολιτικών αντιπάλων και τυραννικά καθεστώτα σαν του Μαδούρο είναι ολίγον προβληματικό. Όπως και η προτίμηση μιας σταθερής, αδιατάρακτης συνεργασίας με τους ΑΝΕΛ που η Λεπέν θεωρεί ως πιο συγγενικό της κόμμα στην Ελλάδα , είναι τουλάχιστον πολιτικό παράδοξο και στοιχείο ιδεολογικής απογύμνωσης, ανυπαρξίας αρχών.\nΤι ψάχνουμε όμως ψύλλους στα άχυρα; Τα πράγματα είναι απλά. Σήμερα οι κλασσικές ιδεολογικές διαφορές φαίνεται να χάνουν τουλάχιστον το παλιό περιεχόμενό τους και η βασική, η κυρίαρχη διαφορά είναι λαϊκισμός ως στρατηγική επιλογή αριστερών και ακροδεξιών – ορθολογισμός, αλήθεια- ψέμα, βάθεμα της ευρωπαϊκής ολοκλήρωσης – ευρωσκεπτικισμός, μεταρρυθμισεις – μάχες οπισθοφυλακών. Αυτή είναι πια η βασική γραμμή που χωρίζει η ενώνει δυνάμεις και η Ελλάδα η μόνη χώρα στην Ευρώπη που ακόμα κυβερνά ένα ασπόνδυλο αριστεροακροδεξιό, λαϊκίστικο μόρφωμα ,συνιστά χαρακτηριστικό παράδειγμα.\nΤα αποτελέσματα της διακυβέρνησής της τα ζούμε….


Δαπάνες Επιχειρήσεων – Φορολογικός Οδηγός - Ε.Λ.Φ.Ε.Ε. Ρόδου\nΌπως είναι γνωστό, ο ετήσιος φόρος εισοδήματος για τις επιχειρήσεις προκύπτει ως ποσοστό επί των κερδών της.\nΤα κέρδη μιας επιχείρησης είναι το αποτέλεσμα της λογιστικής αφαίρεσης συγκεκριμένων δαπανών εκ των εισοδημάτων της.\nΑυτές τις δαπάνες τις αποκαλούμε και επιχειρηματικές και θα μας απασχολήσουν στον παρόντα οδηγό.\nΣκοπός του οδηγού αυτού είναι η αναλυτική παρουσίαση όλων των εκπιπτόμενων δαπανών και η κατηγοριοποίησή τους,\nώστε να έχετε ένα χρήσιμο εργαλείο στη διάθεσή σας.\nΘα εξηγήσουμε ποιες είναι οι δαπάνες που εκπίπτουν (άρθρο 22 και 22Α Ν.4172/2013) αλλά και ποιες δαπάνες εξαιρούνται (άρθρο 23 Ν.4172/2013).\nΗ εγκύκλιος που εκδόθηκε και η οποία αναλύει σε σημαντικό βαθμό την βούληση του νομοθέτη, είναι η εγκύκλιος 1113/2015.\nΕπιμέλεια www.artion .gr


TK-1115 Kyocera toner συμβατό TK1115 (3.000 σελίδες) - Papilio.gr\nTK-1115 Kyocera toner συμβατό TK1115\nKωδικός ΟΕΜ: TK-1115 Kyocera toner συμβατό, TK1115\nTK-1115 Kyocera toner συμβατό\nΑπόδοση (5% κάλυψη σελίδας): 1.600 σελίδες\nΚωδικός προϊόντος: tk-1115 Κατηγορίες: KYOCERA συμβατά toner, Συμβατά Toners\nTK-1115 Kyocera toner συμβατό, TK1115\nΗ εκτύπωση μονόχρωμων εγγράφων και εικόνων, είναι κατά πολύ φθηνότερη με αυτή τη συμβατή κασέτα τόνερ Kyocera TK1115. Η πρωτοποριακή συμβατή κασέτα συμβατού μαύρου γραφίτη TK-1115 έχει σχεδιαστεί για να ταιριάζει απρόσκοπτα στον εκτυπωτή για γρήγορη και εξοικονόμηση χρόνου εγκατάστασης. Το TK-1115 Kyocera toner συμβατό μεταφέρεται καλά στο χαρτί, αποτρέποντας παράλληλα τα θαμπώματα και το γκρι φόντο. Αυτό το συμβατό TK1115 μπορεί να παράγει ευκρινέστερο και καθαρότερο κείμενο και γραμμές σε απλό χαρτί. Aυτή η κασέτα λειτουργεί ως φθηνότερη εναλλακτική λύση για τον γραφίτη Kyocera TK1115 και έχει χωρητικότητα περίπου 1.600 σελίδων.\nΤο Tk-1115 είναι συμβατό με:\nΔώστε πρώτος μία αξιολόγηση “TK-1115 Kyocera toner συμβατό TK1115” Ακύρωση απάντησης


ΑΝΤΑΡΣΥΑ Αιτωλοακαρνανίας: "Στις 7 Ιουλίου με πλήρη ψηφοδέλτια σε όλη την Ελλάδα" - AgrinioNews\nΗ ΑΝΤΑΡΣΥΑ Αιτωλοακαρνανίας εξέδωσε ανακοίνωση με την οποία γνωστοποιεί τα όσα συζητήθηκαν σε συνέλευσή της για τις εκλογές της 26ης Μαΐου, αλλά και για αυτές της 7ης Ιουλίου.\nΣε συνέλευση για τα αποτελέσματα των εκλογών της τριπλής κάλπης στις 26 Μάη καθώς και για την κάθοδο των εθνικών εκλογών προχώρησε η ΑΝΤΑΡΣΥΑ Αιτωλοακαρνανίας τις προηγούμενες μέρες.\nΗ δεξιά στροφή σε όλη την Ευρώπη που καταγράφεται στις Ευρωεκλογές έχει να κάνει με την δεκαετή οικονομική κρίση, την πίεση των εισοδημάτων των ευρωπαίων πολιτών προς τα κάτω , κερδίζοντας έδαφος οι λογικές της ξενοφοβίας και του ρατσισμού. Η έλλειψη ανατρεπτικής αριστεράς στην Ευρώπη, η προσχώρηση παραδοσιακών κομμουνιστικών κομμάτων στην σοσιαλδημοκρατία, έπαιξε αρνητικό ρόλο στην ανάπτυξη του κινήματος.\nΠροηγούμενο: Παναιτωλικός: Στην έξοδο Κυριακίδης, Μαρινάκης, Χαντάκιας\nΕπόμενο: Καραγκούνης: δύο ώρες πριν από τον γάμο μου ήμουν ακόμη στο υπουργείο -Δεν άρεσε στη γυναίκα μου


Kώστας Πατέρας: Tα λάθη πληρώνονται – ΤΡΙΚΚΗPress – Τα νέα των Τρικάλων\nKώστας Πατέρας: Tα λάθη πληρώνονται Reviewed by Momizat on Ιούλ 27 . Έκλεισε δύο χρόνια, η κυβέρνηση του Κυριάκου Μητσοτάκη, στην εξουσία και τα προβλήματα αντι να λυθούν, πολλαπλασιάζονται. Λάθη επι λαθών οδήγησαν το Μαξί Έκλεισε δύο χρόνια, η κυβέρνηση του Κυριάκου Μητσοτάκη, στην εξουσία και τα προβλήματα αντι να λυθούν, πολλαπλασιάζονται. Λάθη επι λαθών οδήγησαν το Μαξί Rating: 0\nΔημοσιεύτηκε στις: 27 Ιουλίου, 2021 στην κατηγορία: ΤΡΙΚΑΛΙΝΑ ΜΑΣΛΑΤΙΑ | σχόλια : 2\n‘Ελειπε η Ελληνική σημαία. Δεν ήταν όλοι οι Αρχηγοί των κομμάτων\nΠαρόντες οι ΛΟΑΤΚΙ, χωρίς, όμως την σημαία τους.\nΗ Σακελλαροπούλου επιχείρησε να τιμήσει ένα πολίτη που είναι υβριστής του Πρωθυπουργού, που χαρακτήρισε τους άνδρες του Λιμενικού, ως τους ποιο βάρβαρους του πλανήτη και που είναι υμνητής του Αρχιδολοφόνου Kουφοντίνα.\nΤα σφάλματα, όμως, δεν σταματούν εκεί. Προωθούν υποχρεωτικούς εμβολιασμούς, την στιγμή που πάνω από 3 εκατομμύρια συμπολίτες μας αρνούνται.\nΔιχάζουν τους πολίτες. Εργαλειοποιούν την Eκκλησία και απαξιώνουν το ΕΣΥ και τα παιδιά.\nΟ Τσίπρας τα πλήρωσε το 2019. Ερχεται τώρα η σειρά του Μητσοτάκη.\n28 Ιουλίου 2021 στις 10:36\nΣ αυτήν την καταστροφή που περιγράφεις, εσύ έκανες τα πάντα για να έρθει στην εξουσία, και τώρα το γύρισες. Γιατί άραγε?\nόχι από συμφέρον!\n28 Ιουλίου 2021 στις 17:20\nείχε πάρει υπόσχεση από τον Κούλη, ότι θα έπαιρνε θέση. Θα δικαιώνονταν ο άνθρωπος, αφού ο Τσίπρας, ο ΣΥΡΙΖΑ, δεν τιμήσανε τον αγωνιστή, που δεν άφησε κόμμα για κόμμα. Απλά άλλαζε ιδεολογία ο άνθρωπος,γιατί δεν αντέχει την αδικία, (άτιμη κοινωνία) όχι ότι είχε κάποιο συμφέρον!!!Αφού γέρασε και έχασε την όποια αξιοπρέπεια ( που δεν είχε ποτέ) γράφει και ξαναγράφει! μη τυχόν και ξεχάσουμε το κελεπούρι


Εκπαιδευτικός και συγγραφέας. Γεννήθηκε στη Λευκωσία το 1939 κι αποφοίτησε από το Παγκύπριο Γυμνάσιο. Σπούδασε ιστορία και αρχαιολογία στο Πανεπιστήμιο Αθηνών. Από το 1963 εργάστηκε ως καθηγήτρια του μαθήματος της ιστορίας σε σχολές μέσης εκπαίδευσης.\nΦοίτησε στο Παγκύπριο Γυμνάσιο και στη Φιλοσοφική Σχολή του Πανεπιστημίου Αθηνών, στο τμήμα ιστορίας και αρχαιολογίας. Εργάστηκε στη μέση εκπαίδευση διδάσκοντας το μάθημα της ιστορίας. Έγραψε το βιβλίο Ιστορία της Κύπρου το 1978, αρχικά για τις ανάγκες διδασκαλίας του μαθήματος. Στη συνέχεια, το βιβλίο, σε νέα του έκδοση, αναμορφώθηκε και επεκτάθηκε συμπεριλαμβάνοντας θέματα κοινωνικού και πολιτικού περιεχομένου. Μεταφράστηκε και κυκλοφόρησε το 2002 στα αγγλικά από τον Κώστα Χατζηγεωργίου και στα ρουμανικά από τη Χριστίνα Χριστοδούλου και κυκλοφόρησε το 2004.\nΗ Κάτια Χατζηδημητρίου έγραψε, επίσης, για την Ανάπτυξη Προγραμμάτων του Υπουργείου Παιδείας, το βιβλίο Η εποχή του λίθου και η Χοιροκοιτία, όπως και το Η παραγωγή και το εμπόριο του χαλκού στην Κύπρο, Λευκωσία 1985 και το κεφάλαιο ιστορίας στη σουηδική έκδοση «Cypern», Brevskolan, Στοκχόλμη 1984.\nΔιετέλεσε ιδρυτικό μέλος και γενική γραμματέας του Εκπαιδευτικού Μεταρρυθμιστικού Ομίλου Κύπρου (ΕΜΟΚ), αντιπρόεδρος της International Falcon Movement-Socialist Educational International (IFM- SEI) και πρόεδρος του Συμβουλίου του εκπαιδευτικού ιδρύματος « Εξόρμηση» .\nΣυνεργάστηκε επίσης στη συγγραφή λημμάτων στη Μεγάλη Κυπριακή Εγκυκλοπαίδεια.


“Διάπλαση των παίδων”: Εκδηλώσεις για τους μικρούς φίλους του Κινήματος | ΧΡΥΣΗ ΑΥΓΗ\n← “Χρυσαυγίτικη τροπολογία”: Λύσσα ΠΑΣΟΚ, ΔΗΜΑΡ για την επαναφορά του γένους στις Στρατιωτικές Σχολές\nΈτοιμος να χαρίσει τα ελληνικά κοιτάσματα ο Σαμαράς – Εθνική ενεργειακή πολιτική ΤΩΡΑ! →\n26/02/2013 · 18:06\nΕθνική αφύπνιση για παιδιά 6 – 10 ετών από παιδαγωγούς – στελέχη της Χρυσής Αυγής\nΕίμαστε το Aύριο και είσαστε το χθες! – ”Η πιο όμορφη άνοιξη είναι τα Νιάτα, μια άνοιξη που τραγουδά τον σκοπό των ελπίδων”.\nΑφού έπαιξαν και διασκέδασαν με την ψυχή τους, έφαγαν λιχουδιές και έφυγαν ανανεώνοντας το ραντεβού τους με τις παιδαγωγούς τους! Τα μέλη της Τ.Ο Αν. Αττικής, απόλυτα πιστά στις αρχές και στις ηθικές αξίες του Ελληνισμού, κάνουν πράξη το πρώτο μισό του εκ των προγόνων μας ρηθέντος: ‘ΝΟΥΣ ΥΓΙΗΣ ΕΝ ΣΩΜΑΤΙ ΥΓΙΕΙ’ ! Αυτή η διαδραστική πνευματική αφύπνιση θα συνεχισθεί, καθώς οι γονείς θα ενημερώνονται απο τις παιδαγωγούς της Τ.Ο και θα προσέρχονται με τα παιδιά σε καθορισμένες ημέρες και ώρες, συμμετέχοντας σε αυτή την προσπάθεια αναγέννησης του Ελληνικού πνεύματος.\nΟι δράσεις όμως είναι συνεχείς και πολύπλευρες. Σε αυτό το πλαίσιο κλιμάκιο Συναγωνιστών της Τ.Ο το πρωί του Σαββάτου επισκέφθηκαν το νοσοκομείο “Σωτηρία” και συμμετείχαν στην εθελοντική αιμοδοσία για την τράπεζα αίματος της Χρυσής Αυγής. Επιπροσθέτως, άλλο κλιμάκιο Συναγωνιστών της Τ.Ο υπεύθυνο για την επικοινωνία με τους Έλληνες εμπόρους και ελεύθερους επαγγελματίες πραγματοποίησε σειρά επισκέψεων στους χώρους εργασίας και στα καταστήματα των Ελλήνων επαγγελματιών και μίλησαν μαζί τους για τα προβλήματα που αντιμετωπίζουν και για την στραγγαλιστική πολιτική που εφαρμόζει η κυβέρνηση, αδιαφορώντας για τα δεινά που μαστίζουν την τάξη των Ελλήνων επαγγελματιών! Η Τ.Ο Ανατολικής Αττικής δηλώνει καθημερινά παρούσα στις τοπικές κοινωνίες των δήμων Αν. Αττικής, αφουγκραζόμενη τις αγωνίες, τα προβλήματα και τις ανησυχίες των κατοίκων και με ένα πλέγμα συνεχούς κοινωνικής δράσης, προσφέρει ολόψυχα την στήριξη της στους Έλληνες πολίτες.\nComments Off on “Διάπλαση των παίδων”: Εκδηλώσεις για τους μικρούς φίλους του Κινήματος\nTagged as ΠΑΙΔΙΑ ΧΡΥΣΗΣ ΑΥΓΗΣ


Η ΑΠΟΚΑΛΥΨΗ ΤΟΥ ΕΝΑΤΟΥ ΚΥΜΑΤΟΣ: ΤΟ ΟΚΤΩ ΤΟΥ ΜΥΗΜΕΝΟΥ\nΟ αριθμός του Θωθ.\nΤελείωση, όλες οι δυνατότητες. Υπάρχουν οκτώ σύμβολα καλώ οιωνών.\nΤέλεια διάνοια, δόξα, η αριθμητική αξία του IHVH, ο <<Αριθμός του Κυρίου>>. Ο ναός καθαγιάστηκε σε οκτώ ημέρες.\nΟ μαγικός αριθμός του Ερμή. Στην ερμητική θεολογία υπάρχει ένας κύριος Θεός, Θωθ/Ερμής, εφευρέτης των αριθμών και της γεωμετρίας και οκτώ κατώτεροι θεοί.\nΟκτώ είναι τα <<πολλά>> υπάρχουν οκτώ θεοί στον ουρανό.\nΤο 8Χ8 είναι η τάξη του ουράνιου κόσμου αποκαταστημένη στη γη. Οι ναοί χτίζονται με το πρότυπο του ΜΑΝΤΑΛΑ, το συμβολισμό του 8Χ8. Υπάρχουν οκτώ περιοχές του κόσμου, οκτώ ήλιοι, οκτώ τμήματα του ουρανού, οκτώ τσάκρα.\nΤο σύνολο, όλες οι δυνατότητες σε εκδήλωση. Καλή τύχη. Το ΜΠΑ ΓΚΟΥΑ είναι το σχέδιο που απεικονίζει τα οκτώ τρίγραμμα και τα ζεύγη των αντιθέτων, τοποθετημένα συνήθως σε κύκλο, η περιφέρεια του οποίου συμβολίζει το χρόνο και το χώρο. Υπάρχουν οκτώ χαρές της ανθρώπινης ύπαρξης.\nΟ θρόνος που περιβάλλει τον κόσμο στηρίζεται από οκτώ αγγέλους που αντιστοιχούν στα οκτώ τμήματα του διαστήματος και στις ομάδες γραμμάτων του αραβικού αλφάβητου.\nΟ Πλάτωνας αναφέρει οκτώ σφαίρες διαφορετικών χρωμάτων που περιβάλλουν τη φωτεινή στήλη του ουρανού.\nΌλες οι δυνατότητες σε εκδήλωση, μαζί με το ΜΠΑ ΓΚΟΥΑ αντιπροσωπεύουν τις δυνάμεις στο φαινομενικό κόσμο. Υπάρχουν οκτώ ταοϊστές σοφοί ή αθάνατοι.\nΕπαναγέννηση, αναγέννηση. Η κολυμβήθρα είναι συνήθως οκτάγωνη, γιατί συμβολίζει τον τόπο αναγέννησης. Υπάρχουν οκτώ ωραιότητες.


Ψηφίστηκε η λειτουργία ΚΕΠ Υγείας στον Δήμο Αγρινίου - Sinidisi.gr\nΣΥΝΕΙΔΗΣΗ › Αιτωλοακαρνανια › Ψηφίστηκε η λειτουργία ΚΕΠ Υγείας στον Δήμο Αγρινίου\nΨηφίστηκε η λειτουργία ΚΕΠ Υγείας στον Δήμο Αγρινίου\n20 Ιάν 2016 11:09:06 EET\nΑντιπαραθέσεις για θέματα εκτός ημερήσιας διάταξης στο Δημοτικό Συμβούλιο\nΕγκρίθηκε κατά μεγάλη\nπλειοψηφία (παρατάξεις Παπαναστασίου και Μοσχολιού) στο χθεσινό Δημοτικό Συμβούλιο του Δήμου Αγρινίου η λειτουργία ΚΕΠ Υγείας καθώς και η ετήσια συντήρηση του λογισμικού του. Το ΚΕΠ Υγείας, επί της ουσίας και σύμφωνα με την εισήγηση του αρμόδιου Αντιδημάρχου Κώστα Καλαντζή, είναι η εξέλιξη του τμήματος και των υπηρεσιών Υγείας του Δήμου. Το ΚΕΠ Υγείας θα απευθύνεται σε ανασφάλιστους, αλλά και ασφαλισμένους δημότες του Αγρινίου και θα είναι το πρώτο που θα λειτουργήσει σε ολόκληρη την Δυτική Ελλάδα! Ο Δήμος Αγρινίου θα επιβαρύνεται μόνο για την κάλυψη του λογισμικού του ΚΕΠ, που θα ανέρχεται στα 500 ευρώ το χρόνο, λόγω της ένταξής του στο «Δίκτυο Υγειών Πόλεων». Στην υπόλοιπη Ελλάδα υπάρχουν σε σχεδόν 30 Δήμους ΚΕΠ Υγείας (λ.χ Αθήνα – Θεσσαλονίκη – Μήλος κλπ), τα οποία είναι ενταγμένα στο δίκτυο «Υγειών Πόλεων», όπως θα είναι και αυτό του Αγρινίου. Σκοπός του ΚΕΠ Υγείας, σύμφωνα με τον κ. Καλαντζή, είναι να ευαισθητοποιεί τους πολίτες σε θέματα υγείας. Επίσης, θα διεξάγει σε προληπτικό στάδιο εξετάσεις και θα εκδίδει διαγνώσεις για διάφορες ασθένειες, όπως καρκίνο του προστάτη και του παχέος εντέρου, θα υλοποιεί ημερίδες σε συνεργασία με τους τοπικούς γιατρούς, τον Ιατρικό, τον Οδοντιατρικό και τον Φαρμακευτικό Σύλλογο. Κατά την εισήγησή του ο κ. Καλαντζής τόνισε στο σώμα πως «η πρόληψη είναι πρωταρχικός παράγοντας στο γενικό πληθυσμό». Ένας πολίτης που θα είναι μέλος του ΚΕΠ Υγείας Αγρινίου ή κάποιου από τα υπόλοιπα 30 ΚΕΠ Υγείας της χώρας, θα έχει την δυνατότητα να κάνει τις εξετάσεις του σε όποιο ΚΕΠ Υγείας σε όλη την Ελλάδα τον εξυπηρετεί! Οι εξετάσεις θα γίνονται με την καταβολή μικρού ποσού από τους δημότες, στα πρότυπα δηλαδή του Κοινωνικού Ιατρείου της εκάστοτε πόλης. Στην αρχή της λειτουργίας του, το ΚΕΠ Υγείας θα «δουλεύει» με το υπάρχον προσωπικό των Κοινωνικών Δομών του Δήμου Αγρινίου, αλλά στόχευση τόσο του Δήμου, όσο και των άλλων Δήμων της Ελλάδας, είναι το δίκτυο των «Υγειών Πόλεων» να ενταχθεί στο νέο ΕΣΠΑ (ΣΕΣ) ώστε τα ΚΕΠ να λειτουργούν με αυτόνομο προσωπικό! Επί του θέματος ανέκυψαν πολλές απορίες και αμφιβολίες τόσο για την ορθή του λειτουργία και την πιθανή μελλοντική καθοδήγηση των πολιτών σε Ιδιωτικά Κέντρα, όσο και την διατήρηση του ιατρικού απορρήτου. Εκφραστές των αμφιβολιών, ήταν ο επικεφαλής της Ελάσσονος Αντιπολίτευσης Δημήτρης Τραπεζιώτης, ο επικεφαλής της Λαϊκής Συσπείρωσης Τίμος Παπανικολάου καθώς και ο επικεφαλής της παράταξης «Ανυπότακτο Αγρίνιο» Στέλιος Μερμίγκης. Το δεύτερο σοβαρό θέμα του χθεσινού Δημοτικού Συμβουλίου, αφορούσε στην τιμολογιακή πολιτική της ΔΕΥΑ για το έτος 2016,η οποία σύμφωνα με την εισήγηση του αρμόδιου Δημοτικού Συμβούλου και Αντιπροέδρου της ΔΕΥΑ Αγρινίου Μίμη Σκορδόπουλου παραμένει ως έχει. Η συζήτηση συνεχιζόταν μέχρι αργά το βράδυ.\nΚατά πλειοψηφία ψήφισμα της Λαϊκής Συσπείρωσης για το ασφαλιστικό\nΕν μέσω αντιπαραθέσεων και υψηλών τόνων ψηφίστηκε κατά πλειοψηφία, από το σώμα, ψήφισμα που κατέθεσε η παράταξη «Λαϊκή Συσπείρωση Αγρινίου» για το ασφαλιστικό. Από την ψηφοφορία απείχε η παράταξη του Δημήτρη Τραπεζιώτη, αλλά και κάποιοι σύμβουλοι από την παράταξη του Παύλου Μοσχολιού. Κατά την διάρκεια της συζήτησης, αντιπαράθεση μεταξύ των κ. Καζαντζή και Καμμένου, αναφορικά με τις πολιτικές ευθύνες των Κυβερνήσεων που δημιούργησαν την κρίση. Ο κ. Καζαντζής ανέφερε μεταξύ άλλων ότι «οι ευθύνες έχουν ονοματεπώνυμο. Η απραξία της σημερινής κυβέρνησης οδηγεί σε ασφαλιστικά – εκτρώματα όπως αυτό που προωθείται, ενώ από την άλλη πλευρά ο κ. Καμμένος υποστήριξε ότι «δεν μπορεί να καταλογίζονται ευθύνες μόνο στην κυβέρνηση του ΣΥΡΙΖΑ, ξεχνώντας το παρελθόν. Βρίσκεται σε εξέλιξη μια καταστροφολογία και μικροπολιτική εναντίον του ΣΥΡΙΖΑ».\nΠαράλληλα εκτός ημερήσιας διάταξης, μετά από ερώτημα της παράταξης Τραπεζιώτη δόθηκαν διευκρινήσεις για ποιους λόγους καθυστερεί η παράδοση του 7ου Δημοτικού Σχολείου Αγρινίου. Εκ μέρους της δημοτικής αρχής, ο αρμόδιος αντιδήμαρχος Νίκος Γκρίζης γνωστοποίησε στο σώμα, ότι η καθυστέρηση υφίσταται εξαιτίας της αναβάθμισης του δικτύου της περιοχής από την ΔΕΗ, κάτι που αναμένεται να ολοκληρωθεί εντός των ημερών.\nΤέλος εξηγήσεις για το ατύχημα του Δημοτικού Υπαλλήλου – οδηγού απορριμματοφόρου- που σημειώθηκε την Δευτέρα το πρωί στον δρόμο προς τον ΧΥΤΑ Στράτου, ζητήθηκαν από τον Επικεφαλής της δημοτικής παράταξης «Ανυπότακτο Αγρίνιο» Στέλιο Μερμίγκη. Ο αντιδήμαρχος Καθαριότητας Ανδρέας Καλαμπαλίκης ξεκαθάρισε πως «πρόκειται για ένα απλό ατύχημα. Τα μέτρα ασφάλειας και τεχνικού ελέγχου από την πλευρά μας τηρούνται πλήρως. Η κακοτεχνία του δρόμου στο συγκεκριμένο κομμάτι όπου έγινε το ατύχημα δεν είναι ευθύνη του Δήμου αλλά της περιφέρειας την οποία πιέζουμε, ώστε να γίνουν οι απαραίτητες βελτιώσεις. Ο οδηγός ναι μεν αντιμετωπίζει κάποιο πρόβλημα υγείας, από την άλλη δε απ’ ότι γνωρίζουμε αυτό δεν του απαγορεύει να εργάζεται στο συγκεκριμένο πόστο». Αντιδήμαρχος ΑγρίνιοΔημοτικό Συμβούλιο Αγρινίου


Moisturizing Serum – Καλλυντικά & Μακιγιάζ – Επίσημο Site\n(38) Moisturizing Serum 30 ml Κωδικός προϊόντος: 440000 Ορός άμεσης ενυδάτωσης. Αυτός ο αποκλειστικός ορός έχει σχεδιαστεί ειδικά για να προσφέρει υγρασία ακόμη και στο πιο ξηρό δέρμα. Περισσότερες πληροφορίες κατάλληλο για vegans 64,70€ Τιμή ανά 100ml:215,67€ ΠΡΟΣΘΗΚΗ ΣΤΟ ΚΑΛΑΘΙΑπομένουν ακόμη 50,00€ σε προϊόντα για δωρεάν μεταφορικάΧρόνος παράδοσης έως 3 εργάσιμες ημέρες ΠΡΟΣΘΗΚΗ ΣΤΟ ΚΑΛΑΘΙ Moisturizing Serum 64,70€ / 30 ml\nΠεριγραφή Αυτός ο αποκλειστικός ορός έχει σχεδιαστεί ειδικά για να προσφέρει υγρασία ακόμη και στο πιο ξηρό δέρμα. Συχνά, το ξηρό δέρμα έχει ανάγκη από μια επιπρόσθετη δόση υγρασίας. Διαφορετικά, εμφανίζεται θαμπό, ξεφλουδίζει και το νιώθετε λιγότερο ελαστικό και απαλό. Μια δυσάρεστη αίσθηση τραβήγματος παρουσιάζεται ιδιαίτερα μετά τον καθαρισμό. Αποτέλεσμα Το ειδικό σύμπλεγμα εκχυλισμάτων DEEP MOIST σε συνδυασμό με πρωτεΐνες από λούπινο, πολυσακχαρίτες και ενυδατικούς παράγοντες NMF, παρέχουν εντατική υγρασία, περικλείου την υγρασία μέσα στο δέρμα και έτσι στηρίζουν τον προστατευτικό μανδύα του δέρματος. Όφελος Το δέρμα εμφανίζεται εμφανώς πιο ενυδατωμένο, ροδαλό, φρέσκο και απαλό. Εφαρμογή Ο Ορός είναι το στάδιο 3 στην καθημερινή σας ρουτίνα περιποίησης. Εφαρμόστε πρωί και/ή βράδυ μετά τον καθαρισμό. Στη συνέχεια προτείνουμε το στάδιο περιποίησης 5, την MOISTURIZING CREAM 5.1 ή την MOISTURIZING CREAM RICH 5.2. Συστατικά\nAQUA, ALOE BARBADENSIS LEAF JUICE, BUTYLENE GLYCOL, BETAINE, HYDROLYZED CORN STARCH, POLYGLYCERYL-5 LAURATE, BETA VULGARIS ROOT EXTRACT, PANTHENOL, PHENOXYETHANOL, XANTHAN GUM, SODIUM LACTATE, SODIUM PCA, MALTODEXTRIN, LACTIC ACID, ETHYLHEXYLGLYCERIN, DISODIUM EDTA, SODIUM BENZOTRIAZOLYL BUTYLPHENOL SULFONATE, LIMONENE, SODIUM HYDROXIDE, HYDROLYZED LUPINE PROTEIN, PARFUM, BIOSACCHARIDE GUM-1, SODIUM BENZOATE, PANTOLACTONE, GLYCINE, FRUCTOSE, LINALOOL, NIACINAMIDE, INOSITOL, P-ANISIC ACID, UREA, CITRIC ACID, HYDROLYZED ROYAL JELLY PROTEIN, CI 42090\nHydra Plus FluidEnzyme CleanserRose Toning EssenceHY-ÖLActive PurifierMoisture Serum


THE MOBILE HOMES: “Trigger” - ROCKWAY\nHomeΚΡΙΤΙΚΕΣTHE MOBILE HOMES: “Trigger”\nMarch 11, 2021 Γιώργος Μακρής ΚΡΙΤΙΚΕΣ Comments Off on THE MOBILE HOMES: “Trigger”\nΔισκογραφική: Wild Kingdom Records.\nΣίγουρα ένιωσα έκπληξη όταν για μετα από πολλά χρόνια είχα νέα από το συγκρότημα των Mobile Homes. Ένα group το οποίο αγνοείτο για αρκετό καιρό. Πραγματικά πάντως μου κινήθηκε η περιέργεια να δω σε τι κατάσταση βρίσκονται εις σήμερον ημέρα.\nΟι Mobile Homes ανήκουν στις “παλιές καραβάνες” του χώρου της “σκοτεινής” synthpop, αφού οι Σουηδοί υφίστανται από το μακρινό 1984, οπότε είναι μάταιο και δεν χρειάζεται να αναφέρω τίποτα παραπάνω για την ιστορία τους. Με τραγούδια όπως “Afraid” και “Nothing but something” είχαν προκαλέσει μεγάλη αίσθηση όταν πρωτοκυκλοφόρησαν. Γενικά έχουν μια αξιοπρόσεκτη παρουσία στους χώρους της electropop μουσικής. Τελευταία τους κυκλοφορία ήταν το “Today is Your Lucky Day” το 2009, όπου παρουσιάστηκαν με μια αρκούντως φιλότιμη προσπάθεια.\nΤα χρόνια ύπαρξης του συγκροτήματος ωστόσο ήταν αντιστρόφως ανάλογα της αναγνωρισιμότητας που έλαβαν στην πάροδο των ετών και ενώ αρχικά βρέθηκαν να ανοίγουν μαζί με συγκροτήματα όπως οι Laibach και Nitzer Ebb, στις Σκανδιναβικές περιοδείες τους, τα άνωθεν groups προχωρήσαν και ανελιχθήκαν ενώ οι Mobile Homes παρέμειναν σε πιο underground κατάσταση. Βέβαια έγιναν και πολλές αστοχίες σε επιλογές δισκογραφικής εταιρίας και promoting, ώστε να παραμείνουν στάσιμοι.\nΩστόσο, συνέχισαν ακάθεκτοι και μέσα από όλες αυτές τις αντιξοότητες κατόρθωσαν να φτάσουν μέχρι σήμερα και να μας παρουσιάζουν το νέο τους πόνημα. Το “Trigger” είναι άρτιο από κάθε άποψη. Εκτιμώ ότι το 2021 θα είναι η χρονιά τους και ίσως κατορθώσουν να πάρουν πίσω μέρος από την χαμένη αίγλη της synthpop.\nΟι επιρροές για τους Mobile Homes είναι σταθερές και στρέφονται γύρω από τον άξονα των παλιών καλών Depeche Mode, ενώ επιμέρους σε κάποια σημεία διαφαίνεται και μια πινελιά από Solar Fake και Pet Shop Boys παλαιάς κοπής (με την κλασική έννοια, όχι την “πρόσφατη”), δημιουργώντας τα εχέγγυα για πολύ καλή και ποιοτική μουσική. Ειδική αναφορά θα ήθελα να κάνω και στο όμορφο εξώφυλλο που φανερώνει την αθωότητα των παιδιών ακόμη και πίσω από τις μάσκες. Πραγματικά είναι έκδηλος και ο προβληματισμός του συγκροτήματος στιχουργικά, για όσα βιώνει ο σύγχρονος άνθρωπος στην εποχή μας και σαφέστατα η μοναξιά, η αποξένωση και οι ανθρώπινες σχέσεις είναι το κάδρο στο οποίο “ζωγραφίζεται” το “Trigger.\nΗ δουλειά που έχει γίνει στο σύνολο του album τόσο στον τομέα του προγραμματισμού όσο και στην παραγωγή έχει ως αποτέλεσμα ένα “ζεστό” και φιλόξενο ήχο, που σε αγκαλιάζει με θέρμη. Σκοπός του να γιατρέψει τις πληγές μας. “Σκοτεινό” και συνάμα μελαγχολικό, έρχεται και τυλίγει αθόρυβα τον ιστό του. Στα φωνητικά ο Hans Erkendal έχει κάνει εξαιρετική δουλειά, αναδεικνύοντας πραγματικά τις συνθέσεις με την χροιά της φωνής του.\nΕπιμέρους τα “Via Dolorosa”, “My Graveyard” και “Mirror” είναι κομμάτια απίστευτης ωριμότητας και υψηλού επιπέδου, που αν μη τι άλλο δείχνουν την ομορφιά που κρύβει το “Trigger”, όχι φυσικά ότι τα υπόλοιπα τραγούδια υπολείπονται, αλλά σίγουρα αυτά τα τρία ξεχωρίζουν με εμφανέστατο τρόπο.\nΟλοκληρώνοντας, οι Mobile Homes πέτυχαν να μπουν πάλι στο παιχνίδι, με ένα album που έχει να προσφέρει συγκινητικές στιγμές, που δεν θα απογοητεύσουν κανένα φίλο του συγκεκριμένου ιδιώματος. Επενδύστε άφοβα ….


Δεν φαντάζεσαι σε τι τιμή θα δημοπρατηθεί, χειρόγραφο της πριγκίπισσας Diana - Queen.gr\nΔεν φαντάζεσαι σε τι τιμή θα δημοπρατηθεί, χειρόγραφο της πριγκίπισσας Diana\nΈνα ευχαριστήριο σημείωμα της πριγκίπισσας Diana λίγο πριν από τον αρραβώνα της με τον πρίγκιπα Κάρολο, πρόκειται να δημοπρατηθεί για καλό σκοπό, από τον οίκο δημοπρασιών Juliens. Το συγκεκριμένο χειρόγραφο της Diana, πιστεύεται, ότι γράφτηκε κάπου το 1980, όταν η πριγκίπισσα ήταν 19 ετών και πριν αρραβωνιαστεί με τον Κάρολο.\nΣτο εν λόγω χειρόγραφο σημείωμα η Diana παραδέχεται ότι έφαγε ένα ολόκληρο κουτί με σοκολατάκια κατά την διάρκεια των Χριστουγεννιάτικων διακοπών. Πιο συγκεκριμένα το γράμμα της έγραφε:\n«Αγαπητοί μου, σας γράφω αυτό το γρήγορο σημείωμα που αναφέρει ένα τεράστιο ευχαριστώ, για όλα όσα ετοιμάσατε και κάνατε για μένα τα Χριστούγεννα. Όσο για αυτό το νόστιμο κουτί με σοκολατάκια, φρόντισα να τα τελειώσω άμεσα και τώρα αισθάνομαι πολύ γεμάτη».\nΤο σημείωμα, το οποίο έχει προσφερθεί σε δημοπρασία από έναν ανώνυμο πωλητή, αναμένεται τώρα να συγκεντρώσει χιλιάδες δολάρια σε μία online πώληση που πραγματοποιήθηκε από τις δημοπρασίες Julien's με έδρα τις ΗΠΑ. Το σημείωμα φέρει ως ημερομηνία την 28η Δεκεμβρίου, χωρίς να αναφέρει την χρονολογία, ωστόσο πιστεύεται όπως ήδη σου αναφέραμε, πως είναι το 1980, λίγους μήνες πριν η Diana και ο Κάρολος ανακοινώσουν τους αρραβώνες τους.\nΗ δημοπρασία στις 23 Ιουνίου και μέχρι στιγμής το ανώτερο ποσό που έχει δοθεί, είναι 900 δολάρια. Ωστόσο αναμένεται η τελική τιμή πώλησης του να φτάσει τα 2000χιλιάδες δολάρια.\nΔες φωτογραφίες από το εν λόγω χειρόγραφο στην gallery παρακάτω.


1η Δεκεμβρίου 2019: Διεθνής Ημέρα κατά του HIV/AIDS - Με θέμα "Communities make the difference" | Mykonos Ticker\nGreeceHealthcareArts & CultureCulture\n1η Δεκεμβρίου 2019: Διεθνής Ημέρα κατά του HIV/AIDS – Με θέμα “Communities make the difference”\n“Communities make the difference” world AIDS day 2019 theme!!\n«Οι κοινωνίες κάνουν τη διαφορά» είναι το θέμα της φετινής εκδήλωσης. Η εκστρατεία εξετάζει τρόπους για τη βελτίωση των στρατηγικών πρόληψης,……\nτον προσδιορισμό βασικών τομέων σε συγκεκριμένες ομάδες ατόμων που είναι ευάλωτα στη μετάδοση – εφήβων κοριτσιών και νεαρών ειδικότερα.\n«Οι κοινωνίες κάνουν την διαφορά»Μηδενίστε!!\nΜηδενίστε τις νέες HIV λοιμώξεις!!\nΜηδενίστε τους θανάτους από AIDS!!\nΜηδενίστε τις διακρίσεις!!\nΓια περισσότερες πληροφορίες σχετικά με τα επιδημιολογικά δεδομένα: keelpno\nΤηλεφωνική γραμμή για το AIDS: 9:00 – 21:00 (ανώνυμα και εμπιστευτικά)\nΑθήνα: 210 7222222\nΘεσσαλονίκη: 2310 243363/229139/243363\nΕπιτακτική είναι η ανάγκη για επαρκή ενημέρωση προς τις νέες γενιές. Στα πλαίσια αυτά, η τεκμηριωμένη και χωρίς προκαταλήψεις σεξουαλική διαπαιδαγώγηση των νέων στις σχολικές μονάδες αποτελεί ισχυρό όπλο στο δρόμο για τη συντονισμένη πρόληψη ενάντια στον ιό.\nPrevious article Όλες οι αλλαγές στα Αυθαίρετα λόγω της Ηλεκτρονικής Ταυτότητας – Τι θα ισχύει έως τις 30 Ιουνίου 2020 & Τι θα ακολουθήσει\nNext article Αγιασμός έναρξης των Κατηχητικών Σχολείων της Μυκόνου στην Μεγάλη Παναγιά (pics & vids)